18 octubre 2021 13:46\nEl Servei d'Epidemiologia ha notificat aquest dijous un total de 65 nous contagis de Covid-19, de manera que el total acumulat ascendeix a 58.637 casos notificats des de l'inici de la pandèmia en la comunitat.\nSegons la informació publicada per la Conselleria de Salut i Consum, la xifra de morts ascendeix a 794, amb sis noves morts. Salut ha detallat que aquestes defuncions s'han sumat després d'una revisió del Registre de Mortalitat, però totes es van registrar en els mesos de gener i febrer.\nEn les últimes 24 hores, s'han realitzat un total de 3.190 proves diagnòstiques de la Covid-19, de les quals 67 han resultat positives (22 més que ahir). Amb aquests resultats, la taxa de positivitat se situa en el 2,10%. A més, fins al moment, l'arxipèlag ha realitzat 1.233.768 proves de detecció del coronavirus.\nEn aquests moments, el Servei Salut atén 897 persones a causa de la Covid-19. Hi ha 36 persones hospitalitzades en planta hospitalària (dues més que ahir) i 25 en UCI (una més que ahir). Respecte a aquest dimecres, s'han produït quatre altes hospitalàries i 51 en Atenció Primària, la qual cosa suma un total de 55.\nPer illes, a Mallorca hi ha 26 ingressos en planta actius (19 en UCI), a Eivissa són 10 els pacients en planta (cinc en UCI) i a Menorca hi ha una persona en UCI. Respecte a la situació en les residències de majors, no hi ha cap usuari amb coronavirus ni hospitalitzat i el total de morts es manté en 259. Els professionals contagiats són tres. Per part seva, els professionals sanitaris en vigilància per la Covid-19 són 54, dels quals 10 són casos actius.


PORTES OBERTES EN CASA PENYA, AMB BARCA INCLOSA | Ràdio Vall de Segó\nInici Entrevistes PORTES OBERTES EN CASA PENYA, AMB BARCA INCLOSA\nEl diumenge dia 14 de maig es va realitzar l’acte de Portes Obertes de Casa Penya.\nEstic amb Pepe Espinosa, persona que va passar gran part de la seua infància, amb la seua barca, per les aigües de la marjal, ara voluntari.\nPepe, en qué ha consistit les portes obertes?\nHa servit per a ensenyar, sobretot, al Camp de Morvedre, tota la natura de la marjal, per mitjà natural; el sistema d’aigües, el més important del País Valencià; cóm s’ha de mantenir tot el funcionament hidrològic, tot açò, especialment, als xiquets.\nEstarà la casa Penya oberta al públic?\nLa idea és tenir-la oberta i fer una escola de natura i, els 2 monitors que estan més els voluntaris, ensenyar els diferents aspectes de la zona. La idea seria crear dues èpoques per a realitzar activitats escolars de natura, una durant el curs escolar i l’altra en l’estiu, amb una durada de 15 a 20 dies. Així, l’alumne, aprendria a integrar-se en la natura per a conviure, valorar i respectar el medi ambient per mitjà d’un equilibri.\nUna família podria visitar la casa Penya?\nSí, hauria de contactar amb els monitors, estan en la casa. Sol·licitar dia i hora i, els mateixos monitors, els podrien orientar. Hi ha un circuit des de la casa Penya fins al Estany d’Almenara que es pot gaudir. Existeixen unes fulles on indiquen com trobar els ullals d’aigua.\nT’he vist perjar en una barqueta, es pot pujar?\nEstem en pla experimental, volem crear una seguretat mínima. En aquest moment el circuit és molt xicotet, entre 500 a 1.000 metres, la barca és xicoteta, de 4 persones i el perjador. L’actual barca té poca estabilitat.\nLa idea és crear un circuit de 3 o 4 quilòmetres amb una barca de 9 a 10 persones més el perjador. Hem de netejar les sèquies i, la turbera, netejar tota la zona que està en el projecte. Creiem que enguany es podrà ampliar el circuit i poder recordar el recorregut de quan es feia l’arròs i albufera.\nTan segur estàs de què enguany es podrà obrir el passeig?\nSi seguim amb les gestions que s’estan realitzant en l’Ajuntament i la Consellería, en un any es podrà obrir, comprar la barca i poder fer el passeig.\nTot açò estarà orientat a l’ensenyament en pràctiques agrícoles, són els que fan el treball de camp, nosaltres, els voluntaris, fem el manteniment. Esperem que els joves vagen agafant experiència per a substituir als actuals voluntaris avis.\nArticle anteriorLa nostra Senyora dels Àngels i el capellà de Benavites van de noces\nArticle següentNOTA BIOGRÁFICA / GLORIA FUERTES – Regalo Literario de Laura Sabio\nJuan Amer, i els seus camions de fusta carregats, al Molí...


Data de publicació: 07.08.20 18:29\nTot i que l'estiu convida a retornar a una certa normalitat, l'Ajuntament vol recordar a la ciutadania que s'han de mantenir les precaucions i mesures d'higiene per evitar nous rebrots de COVID-19. Així mateix, es demana seguir sempre la informació que donen els canals oficials i no fer cas de la rumorologia.\nReobert al trànsit el pont de la Coromina\nData de publicació: 07.08.20 14:49\nAmb la col·locació de les barreres de seguretat, aquesta setmana ha finalitzat el projecte de reconstrucció de la rampa d'accés al pont de la Coromina, que ja s'ha reobert al trànsit de vehicles i vianants.\nInstal·len catifes per desinfectar les soles del calçat a l'entrada dels edificis municipals\nData de publicació: 04.08.20 14:39\nEn el marc de les mesures per combatre la proliferació del Covid-19, aquests dies s'han acabat d'instal·lar catifes especials per desinfectar les soles del calçat en els accessos a diversos edificis municipals. Se n'han col·locat una dotzena. En tots els edificis municipals és obligatori l’ús de mascareta, s’han de respectar les distàncies de seguretat i es disposa de dispensadors de gel hidroalcohòlic.\nPàgina de resultats: << Anterior ... 9 10 11 12 13 14 15 16 17 Següent >>


Responsabilitat Global: Tríodos o Díodos? La pota no ètica d'un banc que no complia la llei\nTriodos no publica memòria d'RSE ni tenen cap departament d'RSE. L'argument que aporten és que l'RSE ja forma part plenament de tota la seva filosofia. Curiós argument que sovint també fan servir els organismes públics per justificar que a ells no els cal gestionar l'RS perquè ja és innata. També feien servir aquest argument les caixes d'estalvis ara fa deu anys, ja que l'Obra Social era la seva RSE.\nEn tot cas, a la seva memòria corporativa no expliquen que estiguin incomplint cap llei, que hagin tingut queixes i denúncies o que en alguns temes no estiguin donant compliment a les expectatives de la societat.\nNota: aquest article ha tingut resposta per part del banc i contrarèplica nostra: Dialogando con Triodos Bank\nEtiquetes de comentaris: articles, gestió partprenents, llengua, males pràctiques, sector financer\nNo estava al corrent d'aquesta discriminació.\nA més a més en Joan Antoni Melé està de gira promocional. No fa gaires dies (em sembla que era el 31 d'octubre ja que ho vaig poder veure perquè era pont) va estar als matins de TV3 promocionant l'entitat. Ja és ben curiós que un directiu catalano-parlant es dediqui a promocionar l'entitat als mitjans públics de Catalunya amb aquests descosits en la seva pràctica, i que a més a més des d'aquests mitjans se'l tracti amb guant de seda i no s'aprofundeixi amb el problema. No vull ni pensar què passaria si l'incompliment fos a la resta d'Espanya amb el castellà. Però això ens duria lluny i seria una altra història.\nEfectivament. A mi em sap molt greu haver de ser crític amb ell, que em sembla una magnífica persona, i amb un discurs i uns valors molt coherents. Però a les organitzacions que parlem d'ètica/RSE se'ns ha d'exigir que siguem coherents, perquè tenim una responsabilitat afegida. Com podem fer bandera d'una pràctica que sols complim parcialment?\nÉs curiós que en els temes de respecte a les identitats, un dels temes emergents per al s.XXI, i un dels temes més importants en la materialitat de l'RSE a l'Estat espanyol, sempre es produeix un buit fins i tot les empreses més compromeses en RSE.\nSuposo que hi ha gent com ell que en són conscients però no tenen la força, la capacitat, els arguments, per a fer-ho veure als altres membres de la seva organització. És dur haver d'anar reclamant sempre i que percebis que a l'altra banda estan pensant allò de "ya están aquí los catalanes esos otra vez". I podeu canviar "catalanes" per negres, homosexuals, o qualsevol altre col·lectiu que té dificultat per defensar els seus drets perquè les estructures de plausabilitat sols permeten criticar-los, o també accepten una certa defensa però mai fins a pretendre que siguin iguals en drets.\nEm sembla ben curiós que, en plena crisi que tothom està d'acord en atribuïr a males pràctiques bancàries, en moments en que pèssims gestors bancaris d'entitats salvades amb fons públics s'han embutxacat bones quantitas de diners, en moments per tant en que es podria parlar molt de la responsabilitatt social dels bancs en la crisi que estem patint, i del paper que juguen en restringir el crèdit, i, conseqüentment, dificultar la recuperació, a Responsabilitat Global se li acut denunciar les males pràctiques.. del Triodos bank, per que no té la seva web ni la seva documentació en català. Sense negar la importància que té la defensa de la llengua, crec que això diu bastant més de Responsabilitat Global que no pas del Triodos.\nEn el matex article es parla, en termes no massa amigables, de sectors interessats en convertir la llengua en un problema. No serà Responsabilitat Global un d'ells?\nCertament sóc conscient que es pot malinterpretar, i és evident que la crítica social més contundent ha d'anar cap a la gran banca i els poders reguladors. No ho nego, ho comparteixo i ho exerceixo.\nPerò això no treu que des d'un marc de reflexió especialitzat en RSE no s'hagi d'analitzar altres coses que les generals que es poden abordar des de marcs més generals. Ens toca als experts en RSE ser crítics amb allò que fan o fem tots aquells que ens posem l'ètica a la boca. I això pot tenir el preu de caure en el caïnisme. És per això que cal saber fer-ho amb el to correcte. I per descomptat, no ho publico a la Vanguardia... Ho faig en espais especialitzats.\nI si crec que cal fer aquestes reflexions és precisament perquè crec que sols les empreses que van prenent aquests compromisos d'RS ens podran ajudar a sortir del forat i a fer una economia més sòlida, sostenible, ètica i responsable.\nPrecisament perquè són molt necessàries i el seu paper és fonamental cal que vagin marcant el pas correctament perquè són l'exemple per a altres.\nAleshores, per a empreses que marquen la pauta en RSE, no se'ls ha de permetre que diguin "com que sóc socialment responsable, em puc permetre de triar el compliment de les lleis a dit segons el barem que jo consideri".\nM'és igual si l'incompliment és d'una llei sobre llengua, sobre incorporació de discapacitats, o sobre igualtat home-dona. Crec que no es pot acceptar el fet sense crítica.\nPer cert, si el seu incompliment fos sobre la contractació de discapacitats i jo l'hagués fet evident també ho hauries considerat perjudicial?\nTotalment d'acord, no es pot permetre que empreses que s'autoanomenen socialment responsables incompleixin una llei, hi estiguin o no d'acord.\nEnhorabona per l'escrit. Teniu la meva experiència en aquest enllaç:\nGràcies, David. El Bernat ja me l'havia fet arribar!


«El problema de la contaminació no és exclusiu de la Ronda Sud, ho és a tota la ciutat» | NacióGranollers\nEl candidat de Junts per Granollers, Àlex Sastre, respon les preguntes dels lectors de NacióGranollers\nper Jaume Ventura , 19 de maig de 2019 a les 20:52 |\nÀlex Sastre, durant un discurs | Junts per Granollers\nEl candidat de Junts per Granollers a les eleccions municipals, Àlex Sastre, respon a les preguntes fetes pels lectors de NacióGranollers.\n-No, no ho estan prou. No ho dic jo, ho diuen els centenars de queixes que ens han arribat directa o indirectament per part de moltes persones els darrers 4 anys. Per nosaltres, la solució passa per un nou contracte de neteja i recollida d'escombraries, que contempli més detalladament els serveis que ara detectem que són deficients, amb un control més exhaustiu per part de l'Ajuntament, i un sistema innovador, més just i que ens permeti incrementar el % de recollida selectiva: de pagament per generació on qui menys residus generi i més separi, pagui menys. Pel que fa als mobles, que és incivisme, creiem més en la via de les campanyes pedagògiques explicatives, institucionals i a través dels agents cívics, per generar consciència entre la gent, tot i que evidentment insistirem amb les multes econòmiques als que siguin identificats realitzant aquestes accions.\n-El problema de la contaminació no és exclusiu de la Ronda Sud, ho és a tota la ciutat. La solució passa per potenciar la mobilitat sostenible i en transport públic per sobre del vehicle privat. Una via és ampliar i fer més segura la xarxa pedalable a tots els principals equipaments i millorar els aparcaments per bicicletes i patins. També ho és reordenar la mobilitat amb una corona de doble sentit de circulació que simplifiqui i agilitzi els recorreguts. Pel que fa a la Ronda Sud, on a banda de contaminació hi ha una problemàtica d'excés de trànsit i de segregació espaial, creiem que la solució més viable passa per extreure el trànsit de pas, els vehicles que ni venen ni van a Granollers, desviant-los per altres vies, i controlant la velocitat per pacificar-la.\n-Els veïns de la Ronda Sud tenen molts motius per estar molestos, fa molts anys que pateixen aquestes molèsties, i per tant, tenen tot el dret de protestar i manifestar-se. Crec que el tall parcial de la Ronda és una via per manifestar-se que evita molèsties majors, el tall total de la via crec que és contraproduent per la demanda de canvi dels propis veïns.\n-Es pot evitar que aquests comerços quedin buits. Actualment, una associació de comerciants ja està posant en pràctica plans Reempresa per tal de posar en contacte comerços que no troben continuïtat amb persones que volen seguir portant-los. Aquesta pràctica l'hem de poder estendre a a tota la ciutat. A banda d'això, apostem per un nou pla estratègic de comerç que identifiqui els reptes actuals que tenim i que posi totes les eines de ciutat (promoció exterior de ciutat, mobilitat, aparcament, etc) per tal de dinamitzar aquest comerç.\n-Si fem bé la feina, sí. De fet ja està planificat que es traslladi a la Llagosta. Que aquest trasllat que fa anys encara no s'hagi executat, tenint a la ciutat un govern germà del de l'Estat (PSC-PSOE), vol dir que des de Granollers no s'ha fet bé la feina a l'hora d'exigir el compliment dels compromisos.\n-Més enllà del carril bici -que només s'ha instal·lat al tram nord del carrer- és una reforma funcional, no representa una transformació profunda de la ciutat ni un model diferent. A banda d'això, no s'han escoltat propostes com les d'eliminar els girs a l'esquerra per tal d'agilitzar la mobilitat del carrer i fer-la més pràctica.\n-Estic a favor de la llibertat d'expressió. I aquesta llibertat inclou els llaços grocs, que representa la demanda que no hi hagi ningú empresonat per les seves idees polítiques, com ara està passant a Espanya.\n-Evidentment. Hem d'anar passant d'un sistema on s'escullen uns representants que prenen TOTES les decisions cap a un sistema on cada vegada la ciutadania pugui prendre més decisions puntuals entre eleccions. Els pressupostos participatius són un exemple clar, i s'han acabat implantant per la insistència dels grups de l'oposició. La fracció del pressupost que es decideix de forma participativa s'ha d'anar incrementant i s'han de poder convocar consultes ciutadanes per decidir com volen que siguin determinades reforma de l'espai públic o els noms dels carrers i places, per exemple.\n-Segurament són 3: afrontar l'envelliment de la població i poder-hi donar respostes com a ciutat, l'encariment del preu del lloguer i resoldre la qüestió de l'accés a l'habitatge i afrontar la contaminació i el canvi climàtic a través d'un canvi de paradigma en pràctiques com la mobiltitat, l'ús dels recursos energètics i la gestió dels residus.\n-Què repetiria i què canviaria del que ha fet el PSC els darrers anys a la ciutat?\n-Seguir apostant per donar pes als desplaçaments a peu -tot i que és un projecte que es va iniciar quan diverses forces governaven la ciutat- i la recuperació del riu Congost.\nEleccions municipals 2019, Eleccions municipals Granollers 2019, Política, eleccions municipals, Àlex Sastre, entrevista, eleccions municipals 2019, eleccions municipals 2019 Granollers, Junts per Granollers\nSr. Sastre, vostè no ha reclamat mai això als plens municipals\nPer Un que vol que guanyin persones independents, no afiliats a un partit el 21 de maig de 2019 a les 11:40\nQuina sorpresa Sr. Sastre que vostè ara en campanya digui el que faria i no hagi pressionat a en Mayoral als plens municipals. De fet, vostè sempre surt a la majoria de fotos que es fa Mayoral a les escales de l'ajuntament durant aquests 4 anys només unes passes darrera d'ell! Vostè, Sr. Sastre, no s'ha queixat als plens de la manca d'aparcaments a l'hospital. Vostè no s'ha queixat als plens de la barbaritat que han fet amb el carril bici, que no es veu cap bicicleta perquè no és continu ni segur. A vostè no l'hen vist parlar de contaminació als plens, ni de la manca de servei ni d'esperes de 5 hores al servei d'Urgències de Granollers. Sr. Sastre vostè només pressiona 15 dies cada 4 anys. Granollers necessita persones independents, no polítiques, i acostumades a treballar 365 díes a l'any.


Biografies anònimes: Luis Patiño i Rosario Pérez\nCatalunya ens recorda l'estat de Michoacán\nLa feina ens va portar a Mamesa ara fa sis anys. Som mexicans, tenim casa nostra a Morelia, la capital de l'estat de Michoacán. És una ciutat fantàstica, l'any 91 va rebre el títol de Patrimoni cultural de la humanitat per la monumentalitat de la seva arquitectura, els carrers, les places, els temples ... Té el segon centre històric més gran de tot Mèxic.\nEl nom de Morelia va substituir al de Valladolid, que li havien posat els espanyols, i el canvi va ser en homenatge a José Maria Morelos, fill de la ciutat i un dels grans lluitadors per la independència de Mèxic. Morelia és una ciutat amable, de clima suau. N'enyorem, sobretot, els amics.\nVam venir per un any, pensant que aprofitaríem per conèixer Europa. Hem tingut temps i oportunitat de conèixer Europa, tot Espanya i Catalunya poble a poble. Catalunya ens recorda l'estat de Michoacán per la seva diversitat física, de clima, pel verd, el mar, la muntanya i el color de la terra, que també és ocre.\nEns agrada conèixer, llegir, observar el món, teoritzar sobre els canvis dels darrers trenta anys, en els moviments socials, l'evolució econòmica, el neoliberalisme, i la situació de Mèxic i dels països d'Amèrica del Sud. Estem en contra del capitalisme salvatge que empitjora la qualitat de vida de les comunitats.\nTenim dos fills, Camilo, que ha estudiat filosofia i viu a Mèxic, i Ricardo que és enginyer informàtic i viu al Canadà.\nSóc enginyer mecànic, especialista en la mecanització de mines. Faig d'assessor tècnic. Aquesta feina m'ha portat a viatjar molt i també a ser víctima del neoliberalisme econòmic.\nDes dels anys 70 jo treballava per a un empresa transnacional ubicada als EUA. Des de Mèxic assessorava a tot Sud-amèrica. Els americans paguen bons sous, un enginyer dissenyador de màquines podia cobrar 8.000 dòlars mensuals. L'any 1989, els americans es venen l'empresa a uns suecs. És el moment de competir, de rebaixar preus i costos. La nova empresa, al cap d'uns anys, acomiada 40 enginyers i en el seu lloc en lloga 20 d'acabats de sortir de la Universitat per 1.500 dòlars mensuals. El mateix fa amb els altres professionals. Si un soldador cobrava 4.000 dòlars, fan fer la feina a Polònia i els en costa 200. I jo, assessor, com que el client ja no importa, també vaig al carrer.\nLa realitat, però, és que el client si que necessita assessorament. M'he valgut de l'experiència i de la necessitat dels meus serveis i m'han continuat contractant. Sempre m 'ha interessat analitzar els fluxos econòmics i socials, algun dia m'agradaria escriure sobre la meva experiència. Visc a Manresa perquè les mines de Súria i Sallent són les més grans de l'estat espanyol i, entre altres, treballo per elles.\nSóc treballadora social. Ja tinc ganes de tornar-me a involucrar en algun projecte, però aquí només tinc permís de residència, no de treball.\nA Morelia, cinc dones vam crear el Equipo de mujeres en acción solidaria. És un equip interdiciplinari amb metgessa, psicòloga, economista i treballadores socials. Vam començar a treballar amb dones dels barris marginals de la ciutat i després ens vam introduir en les comunitats indígenes. El 40% de la població de Michoacán és indígena.\nEls purépechas i els tarascos són ètnies molt grans, amb la seva pròpia cultura i llengua. Han aconseguit l'ensenyament bilingüe en els primers anys d'escolarització. A Mèxic hi ha 56 llengües indígenes.\nNosaltres treballem amb les dones, amb la presa de consciència de ser dona, no només amb el que és subjectiu, sinó en com resoldre els problemes econòmics, de salut, d'educació. Per nosaltres és un repte. Has de partir d'una altra manera de veure la realitat, has d'escoltar-les i reflexionar sobre les seves problemàtiques. Comencem amb projectes productius, com el cultiu d'horts, la cria d'aus, de peixos, etc. En la sexualitat les dones indígenes són més lliures, no tenen sentiment de culpabilitat, ni arrosseguen prejudicis inculcats, sobretot, per l'Església.\nEn arribar aquí, jo saludava i somreia i veia que els altres abaixaven la mirada, em va sobtar la poca familiaritat amb l'estrany, crec que és desconfiança. El que m'encanta és aquest sentit més social, de treball en equip a l'hora d'organitzar activitats. Allà només ho trobes en els pobles més petits. M'hauria agradat fer treball social amb dones immigrades.\nPublicat a El Pou de la Gallina. Març 2007


Sis ferits, tres de greus, en quatre accidents a Lleida\nActualitzada 10/05/2021 a les 08:21\nUn home de 90 anys, atrapat en un motocultor a Anglesola\n© L'accident a la C-14 a Ciutadilla, amb tres ferits.\nSis persones van resultar ferides de diferent gravetat en quatre accidents registrats ahir a Lleida. El primer accident es va produir al voltant de les deu del matí en un finca privada d’Anglesola en què un home de 90 anys va quedar atrapat en un motocultor al tenir una caiguda. Fins al lloc dels fets es van desplaçar dos dotacions de Bombers que van aconseguir alliberar el veí, ja que estava atrapat per la cama i el braç dret.\nEl ferit va ser traslladat en helicòpter del 061 a l’hospital Arnau de Vilanova, amb pronòstic greu, segons el Sistema d’Emergències Mèdiques (SEM). Al migdia, una persona va ser traslladada a l’hospital Arnau de Vilanova en estat lleu després de tenir una sortida de via amb el seu vehicle a l’L-311 a Tarroja de Segarra, en l’encreuament cap a la població de Sant Ramon.\nAl voltant de les set de la tarda, tres persones van resultar ferides, dos de greus i una de menys greu, després del xoc frontal entre dos turismes a la C-14 al seu pas per Ciutadilla. El fort impacte va fer que un dels vehicles quedés partit per la meitat. L’accident va obligar a tallar momentàniament la carretera i després es va donar pas alternatiu.\nDos dels ferits van ser traslladats a l’hospital Joan XXIII de Tarragona. Un d’ells, un home de 31 anys amb contusions múltiples i commoció cerebral, i un altre home de 59 anys menys greu. El tercer ferit va ser una dona amb pronòstic greu que va ser traslladada a l’Arnau de Vilanova de Lleida amb múltiples fractures, segons va informar el SEM. També a les set de la tarda es va registrar un altre accident a l’AP-2 a l’altura de l’Albi en el qual una jove de 34 anys va sortir de la calçada amb el vehicle i va bolcar. Va ser traslladada a l’Arnau de Vilanova amb pronòstic menys lleu.


CaixaBank es desentén de l’estafa que obliga a una calellenca a pagar un préstec de 6.400 euros | Ràdio Calella Televisió\nLa jove calellenca que va denunciar fa uns dies haver estat víctima d’una estafa informàtica per la via del “phishing” (suplantació d’indentitat) està disposada a seguir amb el periple judicial que ha iniciat perquè se l’eximeixi de retornar el préstec que van contractar, en el seu nom, a CaixaBank. De 6.400 euros, a un termini de 3 anys; la qual cosa siginifica que l’import final que haurà de pagar és d’uns 10.500 euros. El defensor del client de l’entitat bancària se n’ha rentat les mans. És la resposta que li han donat a la reclamació que va presentar.\nHilario Marín, el pare de la jove estafada, ha avançat que es reuniran amb l’advocat de Consum de l’Ajuntament de Calella i que no dubtaran arribar fins al defensor del Banc d’Espanya.\nVam escriure al defensor del client, abans d’ahir ens va arribar una carta que deia que ho estaven investigant, i avui la resposta que donen és que tota la responsabilitat és nostra i que el banc no hi té res a veure (…) Ja tenim hora amb el defensor del client, parlarem amb el defensor del client extern a l’entitat i l’últim pas serà formular una queixa al Banc d’Espanya.\nHa posat de relleu que CaixaBank va concendir el préstec a una clienta que no té els ingressos suficients per tornar-lo. Parla d’una “operació d’alt risc”. Marín ha explicat que de moment no han pagat cap lletra.\nEl segon dia de no pagar el primer rebut ja ens van amenaçar amb emprendre mesures legals contra nosaltres. Dones un préstec de 6.400 euros a una persona que sap que no és solvent i no te’l podrà pagar i ja l’amenaces. Em sembla patètic per part de La Caixa.\nLa víctima reclama que se li condoni el deute fins que no hi hagi resolució en relació a l’estafa que ha denunciat als Mossos d’Esquadra.\nEs queixa que el banc mostra una actitud obstruccionista a l’hora de facilitar les dades sobre qui va recollir els diners del préstec i que tampoc la policia científica els té informats.\nM’agradaria que algú m’expliqués qui va rebre els diners en una sucursal de Tarragona, perquè ha de tenir nom. A mi tot el dia em truquen per digitalitzar el carnet, tot el dia em maregen; però quan algú està cometent una estafa no li demanen res. O potser no ens volen informar. També vam contactar amb la policia científica i tampoc ens diuen res.\nEl delicte informàtic per mitjà de la suplantació d’identitat s’anomena tècnicament phishing. Amb la de la calellenca van contractar un préstec de 6.400 euros a tres anys, pel qual haurà de retornar, en complir-se el termini, 10.500 euros.\nSegüent La CUP es prepara per al “partit” de diumenge\nAnterior EDUVIC dona les gràcies a Calella


2010 | Web Oficial de l'Ajuntament de La Pera\nRELLEU EN LA JUNTA DEL GRUP DE DONES DE LA PERA\nLes persones que formeven el Grup de Dones de La Pera ja feia temps que estaven demanant un relleu i aquest ha arribat aquest mes de juny.\nAixí doncs, prenen el relleu d’aquest Grup la Maribel Rabaña, la Sílvia Faber, la Sílvia Borrego, la Maria Àngels Pedrol i l’Anna Sabarí,\nS’estreneran amb l’organització del tradicional dinar popular de la Diada de l’11 de setembre i, en aquesta ocasió i a manera d’aprenentatge i pas del testimoni també les ajudaran algunes de les dones sortints del Grup, entre les que hi ha la Nuri Maspoch, la Nita Planella i l’Anna Maria Palé.\nEl Grup de Dones de La Pera ja feia forces anys que treballava i, apart del dinar popular de l’11 de setembre, venia organitzant el Dinar del Senglar al voltant del mes d’abril, la festa de Cap d’Any o fins i tot, al principi, havia organitzat la Revetlla de Sant Joan, tots els actes oberts a tots els veïns del municipi.\nEsperem que aquest nou grup de comença pugui tirar endavant aquestes o altres activitats i que sigui per molts anys!.\nEl Festival de Jazz de La Pera d’enguany ha estat diferent del d’altres anys i és que, als tradicionals concerts en els diferents espais del municipi, els varen precedir dos concerts previs de presentació en altres llocs: un, el 22 de maig, al Sunset Jazz Club de Girona, amb l’actuació de Víctor Correa Septet, i l’altre, el 26 de maig, a la Cova del Drac de Barcelona, amb Marc Ayza Trio.\nEl primer concert a La Pera va tenir lloc el divendres,18 de juny, a l’església, amb l’actuació de Carles Bech i Anna Herrero.\nEl dissabte, 19 de juny, Clara Luna i el seu grup va oferir un recorregut per les peces més conegudes del compositor Cole Porter. Aquest concert, que inicialment estava previst que es realitzés al jardins del Castell Gala Dalí de Púbol, es va haver de traslladar al Local Polivalent Municipal, a causa del mal temps. Malgrat aquest canvi, això no va impedir que unes 200 persones gaudíssin de la música i l’ambient que va saber generar la banda de Clara Luna.\nLa segona novetat d’aquest any consistia en el fet que hi havia dues actuacions a la plaça de La Pera, una el divendres, 25 de juny, amb l’actuació de Raynald Colom Quartet i la segona, el dissabte, 26 de juny, amb Javier Colina Trio i la cantant palafrugellenca Sílvia Pérez Cruz, en l’única actuació d’aquest projecte i amb un èxit de públic molt considerable. Això sí, l’ambient i la qualitat de la música varen estar garantits els dos dies a la plaça de La Pera que, per unes hores, es va engalanar per rebre la tercera edició d’aquest festival.\nAspecte de la plaça de La Pera durant el festival d’enguany\nConcert Cole Porter\nActuació de Silvia Pérez Cruz\nCAMPANYA DE TARDOR DE DONACIÓ DE SANG A LA PERA\nEl Passat dilluns, 15 de novembre, de 18.30 a 21 hores, va tenir lloc la tradicional campanya de donació de sang al local polivalent de La Pera, corresponent al període de tardor-hivern.\nEn aquesta ocasió, varen ser 19 persones les que varen poder donar sang, una més que en la campanya de primavera.\nAquest any, la campanya de donació de sang ha coincidit amb la II Setmana de la Salut que organitza el municipi de La Pera i va ser un dels temes principals de conversa amb la gent que es va acostar a fer la donació.\nEl Passat dia 28 de novembre varen tenir lloc les eleccions al Parlament de Catalunya. El Municipi de La Pera va establir la seva mesa electoral, com ve essent habitual en els últims processos electorals, a la nova escola.\nVaren formar la taula, com a Presidenta, la Sra. Anna Elias Sureda i, com a vocals, les Sres. Sílvia Covaleda Paneque i Beatriz Álvarez Erviti.\nD’un total de 339 persones censades amb dret a vot al municipi, es varen acostar a votar 247 persones, un 72,86%. Val a dir que el promig de participació a Catalunya va ser d’un 59,95% i a les comarques de Girona d’un 60,49%; així,\nLa Pera va superar, en molt, la participació mitjana d’arreu. D’aquestes persones, 9 varen votar en blanc i 2 vots varen ser nuls. La resta, fins a 236 vots, es varen repartir de la següent manera, per odre de resultats:\nEscons en Blanc-Ciutadans en blanc\nPagesos per a la Dignitat Rural Catalan\nFESTA DE SANT ANDREU DE PEDRINYÀ\nEl passat diumenge, 28 de novembre, va tenir lloc la celebració de la Festa de Sant Andreu de Pedrinyà.\nEl tradicional Ofici de Festa Major, aquest any amb la nova figura de Sant Andreu (recordeu que l’any passat es va celebrar aquest Ofici sense el Sant, arrel del robatori de la imatge original) va donar pas a les sardanes a la plaça del bosc, amb la Cobla Baix Empordà.\nEn el decurs de les sardanes es va sortejar la tradicional panera de Nadal que va guanyar la Carme de Can Roure de La Pera.\nAfortunadament va acompanyar el bon temps durant tot el matí i es varen poder celebrar tots els actes amb normalitat.\nTORNA A COMENÇAR PER TERCER ANY CONSECUTIU L’ESCOLA I EL SERVEI D’ATENCIÓ INDIVIDUAL DE MARES I PARES A LA PERA\nEl mes de novembre es va rependre l’Escola de Mares i Pares (EMP) i el Servei d’Atenció Individual (SAI) del Municipi de La Pera.\nCom sabeu, l’EMP consisteix en un punt de trobada per tal de poder aprendre tècniques i coneixements de cara a l’educació dels fills, a través de sessions quinzenals d’una hora i mitja de durada aproximada i tenen lloc a La Pera els dilluns, cada quinze dies, de 21.30 a 23 hores a l’aula del primer pis de l’Ajuntament.\nEl SAI té el mateix objectiu, però es treballa puntualment quan es demana, a partir d’entrevistes personals amb els pares i mares, prèvia concertació telefònica. Està pendent de concretar el dia i horari del mateix.\nLa persona que ho porta és una especialista en la matèria que prové d’una Associació que ha estat seleccionada per la Diputació de Girona per portar a terme aquest servei i es diu Mireia Prieto.\nSi alguna persona està interessada en participar en alguna d’aquestes activitats, pot posar-se en contacte amb la Mireia Prieto en el telèfon 687203235.\nXXXI PUJADA ALS ÀNGELS\nEl passat diumenge 17 d’Octubre va tenir lloc la tradicional pujada als Àngels. Aquesta vegada va ser la trenta-unena i va permetre que ens apleguéssim als Àngels 270 persones.\nLa pujada a peu va comptar amb més de 100 participants als que se’ls va regalar una bossa de record.\nEl III Concurs d’all i oli el va guanyar en Fran Arnau de La Pera, que va obtenir com a premi una estada al balneari Magma de Santa Coloma de Farners i un morter.\nEl II Concurs de fotografia va quedar desert per falta de participants i la JOPEPU ja ha convocat un nou concurs, aquesta vegada obert a tots els actes que organitza durant l’any, des de la Festa Major de Pedrinyà 2010 fins a la\nPujada als Àngels 2011. Podeu veure més detalls sobre aquest concurs en la informació de la JOPEPU en l’apartat d’aquest butlletí d’Informació d’Entitats.\nArrel de la baixa participació en les dues edicions anteriors del Concurs de Fotografia de la Pujada als Àngels, la JOPEPU vol fer extensiu aquest concurs a totes les seves activitats de l’any, des de la Festa Major de Sant Andreu 2010, fins a la Pujada als Àngels 2011 i és per això que, des de les pàgines d’aquest butlletí vol fer públiques les seves bases.\nTema: La festes i actes organitzats per la JO.PE.PU.\nHi pot participar qualsevol persona sense límit d’edat.\nEs tracta de fer una fotografia divertida i original de les activitats de la JO.PE.PU, des de la Festa de Sant Andreu de Pedrinyà 2010 fins la Pujada als Àngels 2011.\nEs poden presentar un màxim de tres fotografies per persona.\nLes mesures de la fotografia han de poder imprimir-se, com a mínim, a una mida de 20 x 15 cm.\nCal fer-les arribar per correu electrònic a jopepu.lapera@gmail.com o donar-les a algun membre de la JOPEPU abans del dia 8 de novembre de 2011.\nCal adjuntar-hi un títol i el nom de l’autor.\nHi haurà un premi de 100 € per a la millor fotografia.\nL’exposició és farà el dia de la festa de Pedrinyà.\nLes fotografies guanyadores quedaran de propietat de la JO.PE.PU.\nFoto guanyadora del 2009\nCONCERT DE L’ORQUESTRA DE CAMBRA A LA PERA\nEl passat dia 7 de maig, l’Orquestra de Cambra de l’Empordà, amb la veu de Xavier Piqué, van interpretar les peces més conegudes de Frank Sinatra al Local Polivalent de La Pera. Malgrat la relativa poca afluència de públic, el concert va complaure als que varen poder assistir-hi.\nAPROVACIÓ INICIAL DEL PLA D’ORDENACIÓ URBANÍSTICA MUNICIPAL (POUM)\nEl Ple de l’Ajuntament, en la sessió extraordinària de 2 de desembre de 2010, va adoptar, per unanimitat, els següents acords:\n1.- Aprovar inicialment el Pla d’Ordenació Urbanística Municipal del municipi de La Pera d’acord amb la documentació elaborada per l’equip redactor i en el que s’ha observat el procés participatiu previst en el programa de participació ciutadana aprovat pel ple en sessió de 12 d’abril de 2010. Igualment s’aprova l’informe de sostenibilitat ambiental.\n2.- Sotmetre l’expedient a informació pública per un termini de 45 dies a comptar del següent a l’última publicació de l’edicte corresponent al Diari Oficial de la Generalitat de Catalunya, al Butlletí Oficial de la Província de Girona, als dos diaris de premsa periòdica de més divulgació en el terme municipal, al tauler d’anuncis de l’Ajuntament i a la pàgina web municipal.\nLa documentació podrà ser consultada, a la secretaria de l’Ajuntament en horari d’oficines i a la pàgina web (www.ddgi.cat/pera/) durant el període d’informació pública, per tal que es puguin presentar les al·legacions que s’estimin oportunes.\n3.- Sol·licitar informes als organismes afectats per raó de les seves competències sectorials perquè puguin emetre el seu informe en el termini d’un mes, tal com determina l’article 85-5 del Decret Legislatiu 1/2010, de 3 d’agost, a més de remetre el pla i l’informe ambiental al Departament de Medi Ambient i Habitatge per tal que els valori així conforme exigeix la Disposició Addicional Sisena de l’esmentat text legal.\n4.- D’acord amb el que determina l’article 85-7 del Decret Legislatiu 1/2010, de 3 d’agost, concedir als municipis que confinen amb el terme municipal de La Pera un termini d’audiència d’un mes perquè puguin formular les manifestacions que considerin oportunes en relació amb el Pla inicialment aprovat.\n5.- Suspendre pel termini d’un any, de conformitat amb els articles 73 i 74 del Decret Legislatiu 1/2010, de 3 d’agost, l’atorgament de llicències de parcel·lació de terrenys, d’edificació, reforma, rehabilitació o enderrocament de construccions, d’instal·lacions o ampliació d’activitats o usos concrets i altres autoritzacions municipals connexes establertes per la legislació sectorial, així com la suspensió de la tramitació de plans urbanístics derivats concrets i de projectes de gestió urbanística i d’urbanització, en els àmbits delimitats en el plànol de suspensió de llicències elaborat a l’efecte i que inclou els àmbits:\n-Sòl urbà del nucli de Riuràs.\n-Sòl urbà del nucli de La Pera, sense incloure la zona escolar situada a la banda de llevant del nucli, entre els nuclis de La Pera i Púbol.\n-Sòl urbà de Púbol, sense incloure l’àmbit de l’actual unitat d’actuació situat a la banda de nord del nucli.\nAquest 2010, la Festa Major de Púbol ha vingut marcada, en part, pel mal temps, doncs tant les havaneres del dia 14, com el ball del dia 15, van haver de fer-se al local polivalent municipal, en lloc de la Plaça de Púbol, com ve essent habitual, i en la que només s’hi van poder fer els jocs per a la mainada i les tradicionals sardanes del segon dia de la Festa.\nMalgrat el temps, tots els actes de la Festa de Púbol van comptar amb un gran èxit d’assistència de públic, especialment el ball del dia 15 d’agost.\nACABA LA SEGONA SETMANA DE LA SALUT A LA PERA AMB ÈXIT DE PARTICIPACIÓ\nCom sabeu, aquest 2010, l’Ajuntament ha organitzat la segona edició de la Setmana de la Salut a La Pera. La bona acollida que va tenir en la seva primera edició i l’ajut indispensable que ens ha ofert Dipsalut (organisme autònom que gestiona tots els temes de salut de la Diputació de Girona), ens varen animar a tornar a organitzar-la novament aquest any.\nLa intenció, des del principi, va ser la de reforçar aquelles activitats que major participació i acollida varen tenir en la seva primera edició, com les xerrades formatives-divulgatives o la Caminada Popular, que en aquesta segona edició ha tancat el programa de la Setmana, per tal de mirar de donar-li un major relleu. En aquest esforç, voldria ressaltar la col·laboració important rebuda dels professionals d’EsportFit, que ens han ajudat en el tancament d’una programació que crec que ha estat variada i sobretot molt encarada a mirar arribar a tota la gent del municipi.\nLa Setmana va començar el divendres, 19 de novembre i no podia fer-ho d’una manera millor. Es va fer una xerrada interessantíssima que ens va oferir el nutricionista i dietista, Sr. Jac Oliva, sobre “Els mites alimentaris”. En una sala de Plens de l’Ajuntament plena de gom a gom, va repassar durant una hora i mitja aproximadament els principals mites alimentaris que existeixen, confirmant-los o desmentint-los i argumentant els motius en cada cas.\nEl dissabte, 20 de novembre, va ser el torn de la pràctica esportiva, a través de l’organització d’una matinal d’exercici físic de diferents tipus al local polivalent municipal. Durant més de dues hores i mitja varem poder practicar pilates, gimnàstica cardiovascular, spinning (aeròbic en bicicleta), entre d’altres.\nEl diumenge, 21 de novembre, va ser el torn de la segona bicicletada, millorant l’èxit de participació de l’edició anterior. Varem poder fer un recorregut pels quatre nuclis del municipi, tot acabant amb un esmorzar saludable al Polivalent.\nLa Xerrada sobre la importància de la pràctica de l’esport en els nens i nenes que es va fer a l’escola el dilluns, 22 de novembre, va tenir també una magnífica acollida entre els més petits i petites del poble, doncs la va fer una professional d’EsportFit, disfressada de pallasso i a través de la didàctica d’un conte, que va permetre arribar molt als nens i nenes. Posteriorment, a la tarda, un grup de mares varen poder practicar pilates amb el monitoratge de la mateixa professional.\nEl dimarts, 23 de novembre, va tenir lloc una segona xerrada sobre com evitar els mals d’esquena a l’hora de fer les feines de la casa, com prevenir les conseqüències de l’osteoporosi i la incontinència urinària i què es podia fer per mantenir i millorar la forma física. Aquesta xerrada va anar a càrrec de Cristina Rotllan, fisioterapeuta professional i també va tenir un seguiment important de públic.\nEl Dimecres, 24 de novembre, va tenir lloc l’activitat més especial d’aquesta segona edició de la Setmana de la Salut.\nAquesta va consistir en un Taller pràctic de Cuina saludable de festa, tot pensant en les festes nadalenques que teníem a sobre. El taller va anar a càrrec de Laura Alkézar i de menú varem aprendre a preparar una amanida de rúcula i magrana, patès vegetarians de diferents tipus, un flam de porros, endívies amb salsa de pebrot i olivada i, de postres, puré de meló a la menta. En acabar, les 18 persones participants (tot un èxit d’inscripció, tenint en compte que el nombre màxim de places inicialment previst era de 15 persones), més la cuinera i dos ajudants, varem poder degustar el sopar preparat, que va quedar molt bo.\nEl dijous, 25 de novembre, es va organitzar l’última de les xerrades de la II Setmana de la Salut i, també amb una participació important de públic, el fisioterapeuta Xavier Sala Garcia, ens va parlar de l’exercici físic i la gent gran i sobre quin tipus d’exercici es pot fer en funció de cada patologia i edat i en què ajuda.\nEl divendres, 26 de novembre, va ser el torn, altra vegada, dels nens i nenes de l’escola que varen participar en una gimcana sobre l’activitat física, l’esport i la piràmide dels aliments, organitzada pel claustre de l’escola de La Pera. A la tarda, de la mà d’un dels pares de l’escola, Oriol Balliu, es va fer la visita a l’hort de l’escola, per parlar dels productes saludables que s’hi cultiven.\nTal i com comentava al començament, va cloure la II Setmana de la Salut a La Pera la segona Caminada Popular que, amb un recorregut lleugerament més llarg i una mica canviat, va tenir lloc el dissabte, 27 de novembre a partir de les 10 hores, amb sortida i arribada al Local Polivalent Municipal. Per cloure la jornada i la Setmana, es va organitzar un esmorzar saludable per a tots i totes els participants a la Caminada.\nFinalment, apart d’agrair molt sincerament la participació de tothom perquè, després d’un esforç organitzatiu, és molt gratificant veure que la gent del municipi en treu profit i en participa, voldria agrair també l’ajut imprescindible del grup de dones de La Pera i varies mares en la preparació dels diferents esmorzars saludables, a EsportFit per l’aportació de diferents monitors/es i ponents per les jornades, així com als membres de l’Ajuntament i tots i totes els que han col·laborat d’una manera directa i indirecta en l’organització dels diferents actes d’aquesta segona Setmana de la Salut, que esperem hagin estat del grat de la majoria.\nJAZZPERA’10 MARC AYZA TRIO\nPer veure video feu clic aquí\nJAZZPERA. ÈXIT DE PARTICIPACIÓ EN EL CONCERT SOBRE COLE PORTER\nClara Luna i el seu grup va oferir la nit del dissabte, 19 de juny a La Pera un recorregut per les peces més conegudes del compositor Cole Porter.\nEl concert, que inicialment estava previst que es realitzés al jardins del Castell Gala Dalí de Púbol, es va haver de traslladar al Local Polivalent Municipal, a causa del mal temps. Malgrat aquest canvi, això no va impedir que unes 200 persones gaudíssin de la música i l’ambient que va saber generar la banda de Clara Luna.\nJAZZPERA ’10 CarlesBech & Anna Herrero\nTROBADA-SOPAR DE DONES DEL MUNICIPI NASCUDES ENTRE 1960 i 1970\nPer tercer any consecutiu, ha tingut lloc a Púbol, al Restaurant Can Bosch, la Trobada-sopar de dones del municipi nascudes aproximadament entre 1960 i 1970.\nMoltes havien nascut al municipi, altres hi eren arribades i algunes hi tenen o hi havien tingut vinculació.\nAquesta trobada es va celebrar el divendres, 19 de març i en aquesta ocasió, varen ser 20 les dones que varen participar en aquest sopar.\nEn el decurs del mateix es varen sortejar diferents regals i també hi va haver, per a totes les assistents, un regal de record (una pera feta de ganxet).\nRESULTAT DE LA CONSULTA POPULAR SOBRE LA INDEPENDÈNCIA A LA PERA\nEl passat dia 25 d’abril, la Plataforma “La Pera Decideix” va promoure l’organització de la Consulta Popular sobre la Independència de Catalunya, al municipi de La Pera.\nPrèviament s’havien organitzat dues jornades de votacions anticipades (el 20 de març, amb motiu de la Fira de Pasqua i el 10 d’abril, amb motiu de la retransmissió del partit Madrid-Barça al local polivalent), i també s’havia fet un porta a porta per les cases del municipi.\nEl resultat va ser aclaparador: 232 votants, un 60% del cens del municipi; 216 SI, 5 NO i 11 vots blancs.\nAixí, un 93% dels votants de La Pera es varen pronunciar a favor del fet que Catalunya esdevingui un estat democràtic i independent, integrat en el sí de la Unió Europea, que era la pregunta de la consulta.\nCELEBRACIÓ DE LA III FIRA DE PASQUA A LA PERA – AMPA\nA l’igual que els altres anys es va fer una fira d’artesania i un mercat de segona mà. Pels més petits es van anar realitzant tallers de pintura i manualitats durant tot el dia. A la tarda es va fer el ja tradicional concurs de pastissos en el que va quedar guanyadora del primer premi la senyora Montserrat Teixidor, que esperem que ens passi la recepta del seu “Tiramisú” per poder-la publicar en el proper butlletí municipal. El segon premi se’l va endur l’Alba Solés i el tercer una veïna de Flaçà, cosa que vol dir que el concurs comença a agafar anomenada pels voltants.\nL’AMPA Pedra Blanca i l’organització de la Fira de Pasqua us agraeix la vostra participació i esperem celebrar la quarta fira el cap de setmana abans del Ram del 2011.\nSEGONA GRAN CARGOLADA POPULAR A LA PERA\nComissió de Festes de La Pera i Púbol. Març de 2010. El passat dia 14 de març vam poder gaudir de la segona edició de la gran Cargolada Popular organitzada per la Comissió de Festes de La Pera i Púbol.\nL’acte va tenir una gran afluència de públic (més de 350 persones) i tothom va felicitar als cuiners perquè els cargols estaven molt bons!.\nES CONSTITUEIX LA PLATAFORMA “LA PERA DECIDEIX” PER A L’ORGANITZACIÓ DE LA CONSULTA POPULAR PER A LA INDEPENDÈNCIA EL PROPER 25 D’ABRIL I S’ACORDA UNA PRIMERA DATA PER EXERCIR EL DRET DE VOT DE MANERA ANTICIPADA\nEl passat dissabte, 6 de març, a La Pera es va constituir la Plataforma ciutanada “La Pera Decideix” per tal de poder organitzar en el municipi la consulta popular per a la independència, coincidint amb la tercera onada de consultes arreu de Catalunya, el proper diumenge, 25 d’abril.\nAquesta iniciativa, promoguda per les principals entitats jurídicament constituïdes del municipi (Comissió de Festes, AMPA de l’escola, Salvem Pedrinyà i Unió Esportiva La Pera), va tenir lloc a continuació de la presentació de la campanya, que es va fer en el local polivalent i que va comptar amb la participació de més d’una cinquantena de veïnes i veïns.\nA partir d’ara, s’organitzarà la Plataforma en diferents grups o comissions de treball per tal de preparar tot el que cal fer fins a la jornada electoral del 25 d’abril, amb l’objectiu clar d’assolir la màxima participació possible.\nUna de les primeres activitats que es portaran a terme, serà l’organització d’una jornada per recollir vots anticipats, aprofitant la Fira de Pasqua que es celebrarà al municipi. Serà el proper dissabte, 20 de març de 2010, de 17 a 19 hores a la plaça de l’església de La Pera (en cas de pluja, al local polivalent).\nLa Pera, març de 2010.\nDEFUNCIÓ D’EN BENJAMÍ ARTIGAS\nL’AJUNTAMENT DE LA PERA DECRETA UN DIA DE DOL OFICIAL PER LA MORT DEL QUE FOU EL SEU ALCALDE DURANT VINT-I-VUIT ANYS\nEl dia 6 de febrer de 2010, va morir Benjamí Artigas Burch, el que fou Alcalde de La Pera des de les primeres eleccions democràtiques, l’any 1979 i fins l’any 2007. És per aquest motiu que l’Ajuntament del municipi, reunit en sessió extraordinària el diumenge, 7 de febrer de 2010, va decretar un dia de dol oficial.\nDurant el mandat de Benjamí Artigas, es varen portar a terme nombroses obres i millores importants en el municipi, entre les que es poden destacar, la realització de la zona esportiva, la instal·lació de l’aigua i el sanejament en els diferents nuclis, l’arranjament dels carrers i camins del municipi, així com el seu enllumenat, la realització del local polivalent municipal o la tramitació pel canvi d’ubicació de l’escola municipal.\nL’Ajuntament li va retre homenatge, pels seus vint-i-vuit anys d’alcalde, el dia 11 de setembre de 2007, amb motiu de la celebració de la Diada Nacional de Catalunya, però ara, arrel de la seva defunció i amb aquest acte simbòlic, el Consistori va voler afegir-se al dol de la família, així com retre-li l’últim tribut pòstum pels molts anys de servei i treball pel municipi


Aparador de llibres (El Goig de Llegir)\nArriben els recomanats d'estiu\nArriba l'estiu, un període que dediquem a gaudir del temps lliure. Anem a la piscina, a la muntanya viatgem, sortim amb amics, amb la família...\nSigui com sigui, no us oblideu de triar un bon llibre que us acompanyi.\nAquesta és la selecció que ha fet el Grup d'Animació a la lectura d'Escola Pia "El Goig de llegir". Confiem que us sigui d'utilitat alhora de triar.\nAquest estiu, capbussat en un bon llibre\nLa mediateca fa olor a mar ...i a llibres!\nN'hi ha alumnes que han carregat amb lectures per tot l'estiu!\nEl Dia d'Europa a la mediateca\nEl passat 9 de maig es va commemorar el Dia d'Europa i la nostra escola, com a Escola Ambaixadora del Parlament Europeu, no va voler desaprofitar l'oportunitat de celebrar-ho amb l'organització de diferents actes i activitats al llarg de la jornada.\nDes de la mediateca també ens hi vam sumar fent una tria de novel·les i còmics juvenils del nostre fons permanent, escrits per autors dels diferents països membres de la Unió Europea, que es mantindrà al llarg de la setmana vinent amb motiu de la Setmana Europea de l'FP perquè tothom tingui temps a gaudir-ne.\nFixeu-vos en els punts de llibre elaborats per a l'ocasió!\nEns ha agradat: Snapdragon\nL’Snap és una nena que està convençuda d’una cosa: a la seva ciutat hi viu una bruixa. Decidida, anirà a casa de la suposada fetillera per sortir de dubtes. La realitat és que la Jacks és una dona gran, solitària i malcarada que té una feina ben estranya: vendre esquelets d’animals per Internet. Qualsevol altra persona marxaria espantada, però l’Snap no és com la resta i es proposa aprendre el seu ofici.\nMica en mica, anirà coneixent la misteriosa Jacks i descobrirà alguns dels seus secrets i un inesperat vincle amb el passat de la seva família.\nKat Leyh ha creat una obra valenta, original, divertida i tendra que integra subtilment temes com la identitat de gènere, el valor de la diferència, el feminisme, la llibertat sexual i, fins i tot, la violència masclista en un còmic que pot agradar a tots els públics.\nEns ha agradat: Strawberry Moon. La filla de la lluna\nEn aquesta ocasió us volem recomanar una novel·la il·lustrada, Strawberry Moon. La filla de la lluna, primera part d’una bilogia.\nA Strawberry Moon coneixerem la Diana, una sirena una mica especial que ha aconseguit superar l’examen que li permet viure entre els humans. Tindrà el difícil repte d’intentar encaixar en aquest nou món i no ser descoberta per ningú. Per sort, comptarà amb l’ajuda d’altres sirenes i tritons que fa temps que viuen a la Terra i comparteixen campus universitari amb ella.\nPerò la tranquil·litat dura poc, ja que comencen a succeir-se les desaparicions d’estudiants de la universitat i tot sembla tenir un lligam amb la llacuna d’on provenen les sirenes. La Diana i els seus amics hauran d’investigar què està passant i quins secrets s’amaguen a la llacuna.\nLaia López combina a la perfecció la narració i la il·lustració en aquesta novel·la fantàstica que, malgrat estar destinada al públic juvenil, tracta temes com la soledat, la necessitat de ser acceptat, l’amistat o la lluita pels nostres somnis. L’art bellíssim i expressiu de l’autora dota de més profunditat els personatges que ens acompanyen en aquest relat i delecten els lectors que se submergeixen en les seves pàgines.\nArxiu del blog de juny (2) de maig (4) d’abril (4) de març (8) de febrer (3) de gener (2) de desembre (2) de novembre (6) de juny (2) d’abril (3) de març (2) de febrer (4) de gener (4) de desembre (3) de novembre (4) d’octubre (2) de juny (1) de maig (1) d’abril (1) de març (1) de febrer (1) de novembre (3) d’octubre (1) de juny (1) de maig (1) d’abril (1) de març (2) de gener (1) de desembre (1) de novembre (1) de juny (1) d’abril (3) de març (1) de gener (2) de novembre (2) d’octubre (2) de juny (1) d’abril (3) de març (3) de febrer (1) de gener (1) de novembre (1) d’octubre (1) de juny (1) de maig (3) d’abril (3) de març (10) de febrer (2) de gener (3) de desembre (2) de novembre (1) d’octubre (1) de juny (2) d’abril (2) de març (3) de febrer (2) de gener (4) de desembre (3) de novembre (8) d’octubre (1) de setembre (2) de juny (3) de maig (3) d’abril (3) de març (11) de febrer (6) de gener (3) de desembre (4) de novembre (8) d’octubre (1) de setembre (1) de juliol (1) de juny (3) de maig (2) d’abril (6) de març (5) de febrer (5) de gener (7) de desembre (5) de novembre (5) d’octubre (3) de setembre (2) de juny (1) de maig (2) d’abril (5) de març (2) de febrer (3) de gener (1) de novembre (2) de maig (1) d’abril (3) de febrer (1) de gener (1) d’octubre (1)\nel goig de llegir (1)\nrecicla cultura (1)\nrecomanats estiu (2)\nrecomanats_Sant Jordi (1)\nressenyes UB (1)


Ajuntament de Benicarló - Benicarló commemora el Dia Internacional de les Persones amb Diversitat Funcional\nDe l'1 al 3 de desembre tindran lloc les activitats commemoratives del Dia Internacional de les Persones amb Diversitat Funcional que organitza l'Ajuntament. Els actes comencen divendres amb la lectura del manifest institucional i la inauguració de la biblioteca inclusiva.\nL'Ajuntament de Benicarló, a través de la Regidoria de Benestar Social, ha organitzat un conjunt d'activitats commemoratives al voltant del Dia Internacional de les Persones amb Diversitat Funcional. Dins de la programació es troben, entre d'altres, una cercavila, un dinar i una exhibició de gimnàstica rítmica. Com ha declarat la regidora de l'Ajuntament i presidenta de l'Organisme Autònom de Centres Socials Especialitzats, Filo Agut, «l'objectiu d'aquesta programació és fer visible que les persones amb diversitat funcional poden assolir els reptes que es proposen».\nEn concret, els actes comencen divendres a l'Ajuntament amb la lectura del manifest institucional, en la qual participaran representants dels quatre grups municipals, membres de l'Institut Valencià d'Atenció Social i Sanitària (IVASS), de la Residència Sant Francesc, de la Residència i Centre de Dia El Collet, d'Afanias i de les entitats Ateneu-Dany Cerebral Adquirit, Cocemfe-Maestrat, Fenòmens i Afare. Els membres d'aquestes associacions i residències també participaran en la posterior cercavila de celebració del Dia Internacional de les Persones amb Diversitat Funcional.\nLes activitats continuaran el mateix divendres dia 1 amb la inauguració de la biblioteca inclusiva, un projecte que s'ha fet realitat gràcies als pressupostos participatius de 2017 i que ha suposat l'adaptació de la Biblioteca Manel Garcia Grau per tal que siga realment accessible per a tots els grups socials. La programació de divendres la tancarà un dinar de germanor i la tarde lúdica que s'ha organitzat al Magatzem de la Mar.\nFinalment, diumenge 3 tindrà lloc l'exhibició de gimnàstica rítmica del Club el Algar d'Elx i el Club Mabel, que oferiran una mostra de superació i compromís per tal de superar les dificultats. Entre les gimnastes que participaran en l'exhibició estarà Sara Martín, vuit vegades campiona nacional de gimnàstica rítmica per a persones amb discapacitat en categoria individual.


Caramels Nivell Crush 410 Trucs i consells - Caramel joc Crush - Free Lives Tips Cheats Hints\nYou are here: Home / Engany de caramels / Caramels Nivell Crush 410 Trucs i consells\nEls nivells de Candy Crush difícils són una delícia que no tothom gaudeix. Però per als que ho fan, estem segurs que hi ha molts nivells on poden tenir aquest plaer. Tot i que hi ha una atmosfera severa i tensa al voltant d'aquests nivells acompanyada de crits i crits no intencionats, colpejar el telèfon intel·ligent i revisar-lo més tard per detectar qualsevol dany, encara es gaudeixen en gran mesura. Per resoldre un d'aquests nivells, us presentem Candy Crush Level 410 Trucs i consells.\nLes gelees són enemics universals dels jugadors de Candy Crush. Es diuen gelees, glaçat, i moltes altres coses, sempre s'inclouen en els objectius de nivell si n'hi ha. El que encara pitjor és si la forma del nivell té racons inabastables i altres obstacles que fan que les coses siguin "interessants"..\nL'objectiu del nivell 410 és molt senzill d'afirmar. Desfer-se de tot 70 gelees i puntuació 150,000 punts; tot això a 50 es mou. Tot i que el nombre de moviments és significativament elevat, hi ha bombes amb 30 mou el marge i una xocolatera a la part inferior que fa que aquest nivell aparentment deliciós sigui un malson.\nCaramels Nivell Crush 410 Trucs i consells:\nNo cal arrufar les celles, ja que la capgirem. Seguiu aquests senzills consells i trucs per superar aquest nivell, i no tinguis por de provar-ho. També tenim molt a aprendre dels nostres fracassos. Així, sense més preàmbuls, anem a cavar:\nPrimera cosa primer, Vigileu els moviments a la part inferior i no a la part superior. Això no només us permetrà prendre millors decisions, sinó que també us permetrà fer caramels especials que descobrireu, són un actiu en aquest nivell.\nNomés has 30 es mou abans que les bombes explotin, així que assegureu-vos d'eliminar-los primer. Podeu creuar-los amb caramels normals sempre que sigui possible, o podeu utilitzar dolços especials en combinació per prendre diversos caramels i gelees alhora.\nLa vostra millor elecció és fer que les tres combinacions que flueixin siguin d’impacte màxim, això inclou creuar una bomba de colors amb llaminadures a ratlles o embolicades, creuant dues bombes de colors juntes, o creuant un caramel de ratlles amb dolços embolicats. Això us permetrà treure moltes gelatines juntament amb bombes que són difícils d’arribar als racons.\nRecordeu aquell xocolater a la part inferior? Bé, seguirà fent xocolata a tot el nivell. Assegureu-vos de seguir fent xocolata de tant en tant o es descontrolarà i dificultarà la creació de caramels especials.. També pot empassar caramels especials, fent-te fora de pista completament.\nFinalment, per als racons de difícil accés, la teva millor opció és crear i utilitzar caramels especials en combinacions per treure la gelea en aquests llocs. Els jugadors sovint són capaços d'esborrar nivells sencers, però solts a causa de les gelees a les cantonades.\nEs tracta de planificar correctament els teus moviments i anticipar l'efecte d'aquests moviments a l'entorn. Ens veiem la propera vegada; fins llavors, quedar-se dolç!!!


La Pedals de Foc Non Stop de BTT creix i arriba a prop de 280 inscrits — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La Pedals de Foc Non Stop de BTT creix i arriba a prop de 280 inscrits\nLa Pedals de Foc Non Stop de BTT creix i arriba a prop de 280 inscrits\nLa 5a Pedals de Foc Non Stop, que se celebrarà aquest cap de setmana, tindrà una participació rècord amb prop de 280 ciclistes, dels quals 238 són en la categoria Or. La prova presenta un exigent recorregut de 230 quilòmetres sense parades.\nLa sortida serà a les 5 del matí de dissabte, des de Vielha, i és prevista l’arribada a la capital aranesa dissabte mateix al voltant de les 4 de la tarda. Els participants de la categoria de plata, més suau, sortiran a les 7 i pararan a dormir a Espot la nit de dissabte, per acabar diumenge a Vielha.\nEn aquesta edició, i per animar més la participació, es lliuraran 10 € per cada minut que es rebaixi el rècord de la prova. Actualment el temps màxim en què s’ha fet el recorregut és de 11 hores 13 minuts en la categoria masculina i de 14 hores 38 minuts en la femenina. Entre els inscrits a la cursa d’enguany figura Roberto Heras, guanyador de la Vuelta a Espanya l’any 2000, com també els guanyadors de les edicions anteriors.


Perez i Roemer, campions de la cinquena prova del Circuit Absolut de la FCT – Federació Catalana de Tennis\nCircuit Absolut FCTNúria OrmeñoOscar SabatéRoger Pérez\nPerez, segon cap de sèrie, va derrotar a la final al tennista del RC de Polo, Oscar Sabatè, tercer favorit, per 6/2 i 7/6. A les semifinals, el campió havia derrotat al cinquè preclassificat, el jugador del CT Barcino, Dani Armengol, per 6/3 i 6/0 mentre que Sabatè s’havia imposat al primer favorit de la competició, el jugador del CT Tarragona, Pablo Gor, per 3/6, 6/2 i 6/3.\nPel que fa al quadre femení, el títol va ser per a l’equatoriana Lisalou Charlot Roemer que, malgrat no figurar a la llista de caps de sèrie, es va imposar a la final a la màxima favorita, la tennista del CE Sánchez-Casal, Nuria Ormeño, per 6/3 i 6/4.\nPer arribar a la final, Roemer va derrotar en semifinals a Dalila Said per 6/2 i 6/4 mentre que Ormeño es va desfer en la penúltima ronda de la jugadora del CT Barcino, Ingrid Navarro, per 6/1 i 6/4.\nCal destacar que Roemer ja va guanyar l’anterior prova disputada a l’Accentennis Cornellà, sumant d’aquesta forma el seu segon títol consecutiu.


Escape Room a la Biblioteca d'Almussafes - Vista impresión\nPOBLACIONES » Almussafes » Escape Room a la Biblioteca d'Almussafes\nEscape Room a la Biblioteca d'Almussafes\n• L'Enigma Literari arriba a la Biblioteca Pública el pròxim dimecres 16 d'octubre\nEl pròxim dimecres 16 d'octubre, a les 17 hores, està programat un Escape Room, Enigma Cultural, a la Biblioteca Pública d'Almussafes. Una original iniciativa, convocada des de la Regidoria de Cultura, destinada a xiquets i xiquetes de 9 a 12 anys, i que té places limitades. Les inscripcions van començar el passat 16 de setembre amb un gran acolliment. Rebombori Cultural és el grup encarregat de realitzar el taller i dirigir a totes les persones participants en cadascun dels enigmes plantejats.\nL'Ajuntament d'Almussafes ha programat un Escape Room a la Biblioteca Municipal per al pròxim 16 d'octubre a les 17 hores. El taller, un autèntic Enigma Literari, està dirigit a públic infantil i juvenil, entre els 9 i els 12 anys. La zona Infantil-Juvenil, situada en la planta baixa de la Biblioteca, és el lloc triat per a la realització de l'activitat.\nEl grup Rebombori Cultural amenitzarà i dirigirà a totes les persones participants, a més d'ajudar-les en la resolució de tots els misteris plantejats. Durant la vesprada, es convertiran en exploradors interactius d'enigmes literaris que es plantejaran a través dels codis QR. Per a poder resoldre'ls necessitaran de l'ajuda dels llibres, a través dels quals, els joves podran conèixer noves lectures i autors contemporanis de la nostra llengua.\nLes inscripcions estan obertes des del passat 16 de setembre i han tingut un gran acolliment fins al moment, donat que de les 30 places oferides, ja s'han cobert un total de 13. Aquesta activitat forma part de l'oferta cultural programada per l'Ajuntament d'Almussafes com a propostes que ajuden a fomentar la lectura en valencià entre la població jove, unint la diversió i l'aprenentatge.


Dies de retrobaments a Phnom Penh! |\n← Descansant a Kampong Cham\nEl genocidi dels Jemers Rojos a Cambodja →\nDies de retrobaments a Phnom Penh!\nArribem a la capital de Cambodja després d’un trajecte molt tranquil en mini van però ens deixen a l’estació de trens de la ciutat i hem de caminar carregats fins a la zona de Psar O Russei Area. No es que estigui molt lluny però amb la calor que fa i carregats amb les motxilles, sempre es fa una mica més dur. Quan hi arribem ens dediquem a buscar allotjament pels propers dies. A més, mirem altres allotjaments diferents d’on ens instal·larem nosaltres perquè els propers dies estarem molt ben acompanyats. Venen en Mingo i la Montse amb la Laia i l’Arnau i el dia següent arriben en Jose i la Vero.\nJa instal·lats i amb la panxa plena, ens dediquem a buscar algun caixer i buscar llocs per menjar i per comprar pa 😉 Quan ja ho tenim tot recorregut i algun que altre lloc per anar a menjar, en Mingo i la Montse ens avisen que ja han arribat i ja estan instal·lats, una mica lluny d’on som nosaltres.\nAl cap d’una estona veiem arribar el tuk tuk amb la familia Nicolau Amorós dins, quina il·lusió!! Encara que fa poc que ens vam veure a casa, sempre fa il·lusió retrobar-te a l’altre punta del món 🙂 Un cop saludats, tirem cap a sopar que les alegries tampoc treuen la gana hehehe Passem un sopar distret entre llargues converses, rialles i anècdotes del seu viatge. De cop ens adonem que és moooolt tard i decidim anar a dormir que demà ja hi haurà temps de parlar més tranquil·lament, o sigui que a jeure, bona nit!\nL’endemà quedem amb ells massa aviat i la son els venç i no es desperten, o sigui que nosaltres anem a visitar el mercat central que està molt a prop d’allà on hem quedat. El mercat Psar Thmei, com tots els altres als que hem entrat té un encant especial i unes olors… Caminem una estona pel mig dels passadissos estrets entre mig de carns plenes de mosques i peixos de tot tipus encara vius. Quan sortim d’allà marxem cap a l’altre mercat, el Psar O Russei, situat molt a prop del nostre Guest House.\nCaminar pels carrers de Phonm Penh és tota una aventura, has d’esquivar cotxes aparcats a sobre la vorera i centenars de motos que omplen els vuits que deixen els cotxes, això fa que moltes vegades hagis de caminar pel mig de la mateixa carretera, incrementant el risc de ser atropellat per qualsevol tipus de vehicle, una gran aventura!!!\nDesprés de la caminada, arribem al mercat que està rodejat de parades de fruita per el seu voltant. A dins, ens perdem entre estrets carrerons i entre mig d’algun que altre crit que ens foten els cambodjans perquè ens decantem quan passen carregats amb un bon grapat de caixes. Al final de tant sentir el crit ens dediquem a cridar el mateix que ells quan trobem algú que està enmig del pas, és a dir, pràcticament tots. Això ens fa passar una llarga estona de riures entre nosaltres i amb més d’un cambodjà.\nA la tarda ens trobem amb en Mingo i la Montse i els nens davant de la Silver Pagoda i el Royal Palace, una zona “molt tranquil·la” perquè està tancada al trànsit però no als individus que et diuen que són guies i no són més que conductors de tuk tuk que et volen vendre tot tipus de rutes guiades. Què pesats!!\nVolem entrar a la Silver Pagoda, però és massa tard i està tancada, o sigui que ja la visitarem l’endemà juntament amb en Jose i la Vero. Anem a donar una volta pels voltants d’aquesta zona, quan de cop ens trobem a una noia que està menjant grills i la Laia com una CAMPIONA en demana un i sense pensar-s’ho gaire se’l posa a la boca, mmmmm… “què bó” hehehe Seguim caminant, uns més tips que altres i donem un volt pel passeig que uneix el riu Tonle Sap amb el Mekong, quanta aigua!\nMarxem cap al Guest House on estan instal·lats perquè avui toca un grandíssim sopar, pernil salat!!! Ja ens va dir la Montse que ens en portaria hi ha complert la seva paraula! N’han portat i és molt i mooolt bó, vaja que ens hem fotut un sopar de luxe, amb bany inclòs a la piscina del Guest House. Un gran sopar en molt bona companyia, moltes gràcies!!! 😉\nL’endemà ens llevem i ens trobem amb en Jose i la Vero, bastant fets pols degut al viatge però amb ganes de començar a fer i veure coses. Doncs dit i fet, encara mig adormits anem cap a la Silver Pagoda a veure si avui tenim més sort i la podem visitar. Allà ens trobem amb tots i anem directes cap a dins, que després d’aquesta visita seguirem visitant més coses.\nQuan entrem ens fan vestir a tots correctament per entrar al recinte. Un cop a dins anem seguint el recorregut dels temples amb una sorpresa, en gairebé cap d’ells podem entrar, només els podem veure des de fora i per si això no sigués suficient encara no els hem acabat de veure que ens comencen a tancar les finestres i les portes als nostres morros sense cap mena d’explicació, per flipar!!\nVeient com va tot, marxem cap a la Silver Pagoda, que no sigui que també la tanquin i no la poguem veure. Doncs només arribar hi entrem, i amb menys de cinc minuts ens trobem que ens foten fora perquè també tanquen! No entenem res i amb l’anglès que parlen no hi ha manera de treure aigua clara. De totes maneres si heu vist més temples d’aquest estil, no hi ha res que sigui realment increïble, sempre des de la nostra modesta òptica 😀\nQuan sortim agafem un parell de tuk tuks i marxem cap al museu del Genocidi de Cambodja per conèixer una mica més la seva història i conèixer millor la barbàrie que van cometre els Jemers Rojos a la mateixa població cambodjana (tant aquesta història com la dels camps de la mort, us l’explicarem en la propera entrada que penjarem en breu).\nUn cop sortim d’allà bastant esparverats de les salvatjades que van fer aquells individus marxem tot xino xano cap al mercat rus. Després d’un llarg passeig i haver-nos airejat una mica del que han vist els nostres ulls, parem a dinar al primer restaurant local que trobem, just abans del mateix mercat. Amb la panxa plena ens dirigim cap el mercat, allà decidim que cadascú vagi al seu ritme i que ens trobarem l’endemà per anar als Killing Fields.\nEl mercat rus per nosaltres ha tingut molt poc d’encant, perquè està molt encarat al turisme i les botigues que més abunden són les de records, o sigui que amb ben poca estona hem sortit acompanyats del Jose i la Vero perquè les forces ja els comencen a fallar, després d’haver descansat ben poc. Mentre marxem cap al Guest House, el cel es tapa de cop i es posa a diluviar com feia dies que no veiem fer-ho! 🙂 Gràcies a això hem d’agafar un tuk tuk fins al Guest House.\nPer sopar, si el dia abans va ser amb en Mingo, la Montse, la Laia i l’Arnau que ens van fer gaudir d’un sopar de luxe a base de pernil, aquesta nit ha estat el torn del Jose i la Vero que també han pensat en dos pobres viatgers que troben a faltar els embotits de la terra 😀 Moltes gràcies per haver-nos portat aquestes delícies i compartir-les amb nosaltres!!\nEl dia següent és el dia que marxem de Phnom Penh cap a Siem Reap, però cap a última hora de la nit. Així doncs, ens dóna temps a fer la visita obligada si véns a la capital de Cambodja, anar a veure els Killing Fields, els camps d’extermini del Jemers Rojos però com us hem dit abans; aquesta visita la podreu llegir més tranquil·lament i amb més informació a la propera entrada 🙂\nDesprés de la llarga visita i haver-nos posat els pèls de punta, amb en Jose i la Vero marxem a dinar al primer lloc que trobem. De mentre, en Mingo i la Montse amb els nens, després d’haver visitat els Killing Fields, el conductor de tuk tuk els porta a fer una ruta guiada per la ciutat i a veure un combat de Kick Boxing.\nA la nit quedem tots al Guest House on s’allotgen en Mingo i la Montse perquè ens passin a recollir per portar-nos al bus que ens portarà a Siem Reap. Allà aprofitem per sopar tots junts i passar una molt bona estona, mentre en Jose dorm…\nQuan arriba l’hora, pugem a la van que ens portarà fins al bus i allà tenim una molt bona sorpresa, el bus és amb un estil de llits amb espatllera, fent que ens fotem un bon fart de riure quan estem als nostres llocs, sobretot amb la cara de felicitat de l’Arnau i amb les brometes que es porta durant una llarga estona fins que queda fregit!!!\nBona nit i mos veiem a Siem Reap!!\nArribem a Phnom Penh des de Kampong Cham en una mini van que ens deixa a l’estació de trens. Des d’allà caminem uns 15-20 minuts fins a la zona de Psar O Russei.\nEns allotgem a Sunday Guest House, un lloc tranquil que porta una família cambodjana. L’habitació doble neta, amb roba de llit neta, ventilador, tovalloles i WC a dins (aigua freda) costa 7$/ parella i nit. Bon wifi i tenen servei de menjador encara que la zona comú es pobra i tanquen a les 21:30h\nPer la zona de Psar O Russei teniu gran varietat de Guest House i restaurants amb preus diversos. La majoria de restaurants però, són locals i amb bons preus encara que una mica més car que al nord del país.\nVisitem el Royal Palace i la Silver Pagoda. L’entrada costa 6,5 $/ persona però els horaris de visita són estranys i pot ser que arribeu i us ho tanquin tot, com a nosaltres ens va passar. El lloc en sí, si heu vist temples a Thailàndia, no té res d’espectacular.\nUn trajecte de moto tuk tuk per la ciutat no us hauria de costar més de 1,5-2 $ si us moveu pel centre i llocs turístics. Cal regatejar.\nComprem bitllets de bus nocturn per anar cap a Siem Reap amb la companyia Virak-Buthami Express Travel & Tour. El bitllet costa 10$ / persona i trajecte. Viatgem de nit, sortim a les 23h i en principi són 6 hores de recorregut. Ens recullen al nostre Guest House. Viatge en sleeping bus, llits semi reclinats, ampolla d’aigua i manta. Mitjanament còmode.\nPosted on 20 Agost, 2014, in Uncategorized and tagged backpacker, cambodja, choeung ek genocidal center, enjoy, market, mekong river, mosamperdut, phnom penh, royal palace, silver pagoda, travel, tuol sleng genocide museum. Bookmark the permalink.\tDeixa un comentari.


Altres històries, altres dones – Agustí Vilar\n(Acte de presentació del llibre “Catalanes del IX fins el XIX”, de Carme Sanmartí, A la Torre del Roser de la Biblioteca Roig)\nPer sort, la tecnologia i la recerca canvien. Però, l’important és que les inquietuds prosperen. En aquest sentit, Carme Sanmartí es pot encasellar en aquestes variables. No se li acut una altra cosa que escriure un llibre sobre quatre-centes dones del país durant un mil·lenni. El tema és imperdonable perquè el país és insignificant, avesat a botiflers i caragirats. Això sí, espero que no faci un llibre amb quatre-centes botifleres i caragirades. Segur que no tindria tantes dificultats com ara. Ara bé, li posa morro i cura, qualitats no gaire comunes entre investigadores solitàries.\nCom a historiadora, aplega tres virtuts que explota prou. Vull dir que és culta, crítica i diver. Culta des de la tradició catalana de la història. És a dir, ermesenda de Montcada és comtessa de Barcelona. En canvi, Maria de Montpeller és la comtessa reina del casal d’Aragó. Aquests matisos signifiquen domini de les fonts, rigor analític i compromís amb la història que viu. Crítica perquè les fonts són escasses i la investigació cal contextualitzar-la. Les dones surten en la història, en la mesura que tenen poder. Ja se sap que és una prerrogativa masculina, però, quan surten, ja exposen amb clarividència noves opcions. A pesar que vivim en una societat liberal, la seva crítica és sagaç. Desfà amb facilitat tòpics i idees comunes. Bo i rellegint el Calaix de Sastre, del Baró de maldà, opina coses que obliguen revisions imprescindibles. La història de Catalunya necessita noves interpretacions per a nodrir nous projectes d’existència col·lectiva. En l’actualitat, si les classes socials canvien, la història també. Al set-cents,tots els estaments de la nostra ciutat, entraven i sortien per les mateixes portes al Palau Falguera. En canvi, quan els Vilallonga van instal·lar-s’hi, durant el vuit-cents, ja hi havia portes per a senyors i criats. El canvi exposa on és el poder, així de bèstia. Més progrés, no significa més igualtat.\nÉs a dir, la prosperitat no és necessàriament cap símptoma de millora democràtica. El tema és important perquè el poder, cada vegada més, opta per l’opacitat i el difús a l’hora d’exercir-lo. Tothom viu en una pretesa societat del benestar, però la feina es precaritza fins a límits insospitats. La investigadora és divertida perquè s’explica amb un humor explícitament sàdic. Vull dir que costa empassar-se el 8 de Març com una efemèride festiva per a l’emancipació de les dones. Particularment, espero que no siguin catalanes les qui van decidir-ho en el seu moment. Seria terrible si la suposició es confirmés. Al capdavall, la gent del país té una tendència molt estranya cap al macabre quant es tracta de passar-s’ho pipa amb dates més aviat fúnebres.\nLa Sanmartí, vaig pensar, segur que explica malifetes de la pèrfida Ermesenda. Però, no, vaig equivocar-me un cop més. Tradicional com el país que li a tocat viure, va optar per les desgràcies de la reina Maria, la mare del Conqueridor. Sí, humor sàdic, estil masoca del Baix. Per sort, va estalviar-nos pastisseries catalanistes de l’Eixample. Tot i així, un gran plaer escoltar-la quan s’hi entusiasma. Lectura recomanable per a intel·ligències despertes. Siguin dones, homes o gats. Sinclair Lewis deia que la intel·ligència només l’usen elefants, gats i dones. Enteneu perquè als EUA ningú ja no llegeix el finíssim humor d’aquest escriptor? Per descomptat, aquí som més matussers, vull dir que llegim en consultes de dentistes o perrus, poc i de mala gana.


Poques persones sense mascareta a Tarragona: «No tenim por, però s'ha de tenir precaució»\nUna família amb mascaretes a la rambla de Tarragona.\nNo s'ha notificat cap nova defunció a la província, però ha augmentat la detecció de nous casos amb 82 en les darreres hores\nActualitzada 15/09/2021 a les 11:43\nEl Departament de Salut no ha notificat cap nova defunció per coronavirus a la província, per tant, al Camp de Tarragona la xifra es manté en 1.203 defuncions, 448 en geriàtrics, i a les Terres de l'Ebre en 189, 51 en centres per la gent gran.\nLa detecció de nous casos en les darreres vint-i-quatre hores augmenta lleugerament en comparació amb les dades dels darrers dies, s'han notificat 82 nous casos amb proves PCR o Test d'Antígens. D'aquests, 57 corresponen a les comarques tarragonines, 62.005 en el còmput total. Les comarques ebrenques sumen 25 nous positius i la xifra total s'eleva a 14.655.\nPel que fa a les dades epidemiològiques, el risc de rebrot al Camp de Tarragona és avui de 83 punts, 2 més que ahir, però la dada preocupant és la de l'índex de propagació que supera la barrera de l'1 i se situa en 1,04. Això significa que cada persona contagiada transmet la malaltia a més d'una persona. A l'Ebre el risc de rebrot disminueix i se situa en 120 punts, 8 menys que ahir, la velocitat de propagació del virus és d'1,15 que va baixant a poc a poc.\nEn relació amb la pressió hospitalària, les xifres es mantenen estables a tots els hospitals. Només els centres ebrencs sumen un nou pacient per covid-19 ingressat a planta, 8 en total, i els ingressos a l'UCI es mantenen en 6. A Tarragona les xifres són les mateixes que les d'ahir, 32 pacients ingressats i 16 a les UCI.\nFinalment pel que fa al procés de vacunació, 564.145 persones ja tenen la pauta completa, d'aquestes 433.824 pertanyen al Camp i 130.321 a l'Ebre. A Tarragona hi ha un total de 450.939 persones amb la primera dosi i 391.836 amb la segona, això significa que ahir es van injectar 1.655 vacunes, una xifra que supera amb escreix les registrades al llarg d'aquesta setmana. En el cas de la regió de les Terres de l'Ebre, un total de 134.195 persones han estat vacunades amb la primera dosi i 118.820 amb la segona, per tant ahir es van inocular un total de 376 vacunes al territori.\nEl Departament de Salut ha declarat 36 hospitalitzats menys a causa de la covid-19 en les darreres hores (681) i 12 crítics menys ingressats a les UCI, que passen d'un total de 260 a 248. En paral·lel, s'han notificat 750 nous contagis confirmats per PCR o TA, que situen el total des de l'inici de la pandèmia en 904.531. L'Rt es manté a 0,89, mentre el risc de rebrot continua lleugerament a la baixa i se situa en 89 (-2). S'han notificat 7 morts en les últimes hores i el total de defuncions des de l'inici de la pandèmia és de 23.772. El 3,36% de les proves que s'han fet en la darrera setmana han donat positiu. La incidència acumulada a 14 dies passa de 106,95 a 104,25, mentre que a 7 dies baixa de 47,66 a 46,28.\nComenta el contingut : Es consolida la pujada de la velocitat de propagació del virus al Camp de Tarragona que se situa en risc moderat


Radio Catalunya - LA INTERSINDICAL-CSC PROMOU TREBALLAR EL 12 D'OCTUBRE I EL 6 DE DESEMBRE\nLA INTERSINDICAL-CSC PROMOU TREBALLAR EL 12 D'OCTUBRE I EL 6 DE DESEMBRE\nLa Intersindical - CSC ha emès un comunicat explicant com es pot treballar durant els dies 12 d'octubre i 6 de desembre complint la normativa vigent (recordem que aquest dos dies festius que l'estat espanyol imposa a tot el territori, tant per als centres de treball del sector públic com privat).\nEn aquest sentit, recordem que les possibilitats de treballar durant la Festa Nacional d'Espanya (12 d'octubre) com el de la Constitució espanyola (6 de desembre) són escasses. Tant en el sector privat com el públic. Així doncs, la Intersindical - CSC dona unes recomanacions tècniques per evitar ambdues festivitats.\nL'organització també ha facilitat un model de document per demanar al vostre centre de treball que tant el 12 d'octubre com el 6 de desembre us deixin treballar.


VIATGES ACOMPANYATS: de novembre 2013\nLa meva passió per lo clàssic fa que la paraula Troia em ressoni al cervell i m'entrin papallones al estómac, la possibilitat de visitar les runes de Troia, de la Gran Troia no la puc deixar escapar!!!\nAnar-hi amb cotxe des de Istambul és una pallissa considerable, l'únic positiu és que es passa per la Península de Gallípoli, vorejant el mar, en aquest punt es duren a terme batalles terribles durant la Primera Guerra Mundial, aquest és el pas que et porta a Istambul per el mar de Màrmara. Els turcs s'aliaren amb els alemanys en la 1ª Guerra i aquí hi hagueren batalles terribles, els camps de batalla estan marcats i els monuments als caiguts son per tot arreu.\nTroia, per aquells que no tinguin un interès jo diria emocional amb el món clàssic, serà una decepció. Queden en peu algunes muralles antigues i petites construccions posteriors de la època romana. De la Troia de Priam i Hèctor, de la Ilíada d'Homer, no en queda gairebé rés excepte la imaginació que hi vulguem posar, el que més cridarà la atenció als visitants és el gegantí cavall de fusta a l'entrada de les runes. Malgrat tot, es poden veure alguns detalls que et permeten imaginar aquesta ciutat murallada.\nDe Troia es pot seguir viatge fins a Pergamo, està a tres hores de cotxe i les runes estan dividides en dues parts: la Acròpolis i l'Ascleption. El que més ressalta de Pèrgamo és el seu emplaçament elevat, gairebé inexpugnable, queden les grades d'un teatre esculpit a la muntanya, molt impressionant, molt vertical. També algunes columnes en peu del Temple de Trajà (Trajano) i la seva estructura i els cellers inferiors de la època bizantina. És una visita que val la pena.\nDe Pergamo et pots dirigir a la gran atracció arqueològica de Turquia, la ciutat de Èfeso, capital de la Àsia Menor romana i metròpolis grandiosa. Tot aquí és de grans dimensions, el seu teatre, les avingudes, totes les construccions que inclouen el bordell, gimnàs, fonts, banys i la seva construcció més característica: la preciosa Biblioteca de Celso amb la seva façana completa, era la tercera biblioteca més gran de l'antiguitat després de la d'Alexandria i la de Pergamo. Aquesta, però, segueix en peu!!! Veient la magnitud de Efeso i la gran quantitat de restes en peu sembla que no pugui ser que encara quedi més del 80% per excavar, i és que vas caminant i per sota els teus peus veus trossos de columnes de marbre a mig enterrar!!!\nEs troba també a Efeso la Casa de Maria, diu la tradició que Maria vingué fins a aquesta costa després de la crucifixió de Jesús acompanyada de Joan i que s'instal·là aquí fins a la seva mort. Aquesta casa avui convertida en Capella és lloc de peregrinació.\nMolt aprop de Efeso es troba el que queda de una de les Set Meravelles del Món Antic: el Temple d'Artemisa. Només en queda l'emplaçament i una columna solitària com a mostra, però et pots fer una idea de les dimensions d'aquesta construcció que fou una de les més grans i espectaculars de l'antiguitat.\nTota la costa turca del Egeu te més de 4000 anys de civilització, en son mostra la quantitat de runes i d'empremtes que et vas trobant per el camí. Aquí s'entèn la importància estratègica d'aquest punt en el que en l'antiguitat era TOT el Món: el Mediterrani.\nPreparem viatge per la zona, podeu consultar a la web www.viatgesacompanyats.cat per les properes sortides o podeu consultar quan vulgueu. Viatgem a la Cultura!!!\nPublicado por Pep Viatges en 4:09 Cap comentari: Enlaces a esta entrada\nPublicado por Pep Viatges en 2:22 Cap comentari: Enlaces a esta entrada\nPublicado por Pep Viatges en 10:02 Cap comentari: Enlaces a esta entrada\nSETMANA SANTA 2014, DEL 5 AL 19 D'ABRIL!!!\nUn dels destins més atractius per als viatgers occidentals no hi ha dubte que és Japó. Una cultura mil·lenària, plena de tradicions i de costums ancestrals que encara es practiquen avui en dia es barregen amb una cultura moderna, amb la última tecnologia més puntera mundial. És un país de contrastos, molts contrastos! I això el fa molt interessant. Viatjar per Japó en un tren d'alta velocitat, el primer: el Shinkansen, i anar mirant per la finestra les zones rurals, els camps d'arròs i els temples budistes mentre al interior del tren els executius es mouen per el país, en silenci, i els carrets de menjar t'ofereixen plats preparats és una experiència!!!\nEn el nostre viatge farem un tast d'aquests contrastos, coneixerem ciutats post modernes i pobles rurals i tradicionals, dormirem en hotels convenvionals, en temples budistes i en un hotel-càpsula, coneixerem la cultura dels Onsen (els banys), del te, provarem les delícies culinàries de la seva meravellosa cuina, visitarem el Museu de la Bomba Atòmica a Hiroshima i ens acostarem al Mont Fuji, la muntanya sagrada.\nLa nostra ruta comença a Tokyo, ens instal·larem al animat barri de Shinjuku i ens deixarem sorprendre per aquesta orbe i la seva gent, tot és intens a Tokyo!!! De Tokyo anirem cap a Nagano amb tren. Aquí dormirem en un antic monestir just al costat del temple Zenko-ji, un dels edificis més bonics i més venerats de Japó.\nDe Nagano anirem fins a Takayama, un poble tradicional i comercial. Una espècie de Poble d'ensomni amb les seves cases de fusta, les destil·leries de Sake, restaurants i botigues. Dormirem en un temple budista fabulós on es pot participar en els actes religiosos que s'hi fan.\nLa següent parada ja serà Hiroshima, amb el Shinkansen viatgem fins a la moderna Hiroshima, de l'antiga no en queda rés després de la bomba. Aquí visitarem el Museu de la Bomba Atòmica i el Parc Conmemoratiu. És frapant veure les fotografies de com va quedar la ciutat i de com és en l'actualitat; aquest és el poble japonès: treballador, disciplinat, constant i tradicional. Al costat de Hiroshima hi ha una petita illa anomenada Miyajima amb un conjunt templari preciós i el famós "torii" flotant.\nDe Hiroshima anirem a Kyoto, la ciutat més tradicional on encara és possible veure alguna Geisha o Mako per els carrers del barri de Gion, visitarem el Pabelló d'Or i anirem fins a Fushimi Inari per veure tots els seguits de "torii" que serpentegen per les muntanyes, hi farem una bona caminada!!!\nDe tornada de Kyoto cap a Nara, si tenim temps farem una parada a la moderníssima Osaka i d'allà fins a Nara. Aquesta és una petita i tranquil·la població on ressalta el seu temple Töda-ji, l'edifici de fusta més gran del món alberga al seu interior un Buda de bronze de 16 metres d'alçada.\nAbans de tornar a Tokyo encara farem una altra parada als peus de la muntanya sagrada del Japó: el Mont Fuji. Dormirem en un hotelet amb vistes a la muntanya i al matí següent si el temps ens ho permet pujarem amb bus fins a la muntanya per poder fer-hi una caminada, d'aquí ja anirem en tren cap a Tokyo per passar la última nit del viatge; aquesta nit dormirem en un Hotel Càpsula, els famosos allotjament que utilitzen els japonesos quan perden l'últim tren de la nit i s'han de quedar a dormir a la capital. L'endemà volarem de tornada cap a Barcelona.\nAquest é un viatge molt intens, per el xoc cultural i la gran quantitat d'impactes visuals i sensorials que rebrem, Japó no et deixa indiferent, tot és tant estrany per la mentalitat occidental que el millor és deixar-se anar i només gaudir!!!\nPublicado por Pep Viatges en 12:33 1 comentari: Enlaces a esta entrada


Bioconductor - Viquipèdia, l'enciclopèdia lliure\ndevelopment environment (en) i programari\nBioconductor és un entorn de desenvolupament de programari lliure i de codi obert per a l'anàlisi i comprensió de dades genòmiques. Està disponible per als sistemes operatius Windows, Mac OS X i Linux. El projecte començà la tardor del 2001 i recol·lectà i integrà software per a l'anàlisi estadística de dades provinents de laboratoris humits dins de camp de la biologia molecular. Està basat en el llenguatge de programació estadística R. La seva principal aplicació és l'anàlisi de microchips d'un canal Affymetrix i de cDNA/Oligonucleotid de dos o més canals.\nLes principals metes del projecte són:\nProporcionar accés a un ampli ventall de potents mètodes estadístics i gràfics per a l'anàlisi de dades genòmiques.\nFacilitar la integració de meta-dades biològiques en l'anàlisi d'experiments. Per exemple, amb la literatura de PubMed o anotacions de LocusLink.\nPermetre el ràpid desenvolupament de software extensible, escalable i inter-operatiu.\nPromoure la documentació d'alta qualitat i la reproducibilitat de la recerca.\nEntrenar en l'ús de mètodes computacionals i d'anàlisi estadística en l'anàlisi de dades genòmiques.\nUn dels punts forts de Bioconductor rau en el fet que qualsevol usuari pot contribuir-hi llibreries, sempre que compleixin uns criteris mínims de qualitat. Les llibreries contenen programes que realitzen taques d'un cert tipus, així com documentació que explica com emprar-les. D'aquesta manera, quan un usuari instal·la Bioconductor no cal que obtingui tot el programa sencer, sinó que n'hi ha prou amb obtenir les llibreries que haurà de necessitar. En realitat, les llibreries de Bioconductor són força similars a les de R, excepte que la documentació sol ser de més qualitat i més fàcilment reproduïble.\nUna bona part dels mètodes per analitzar dades de genòmica que apareixen en publicacions científiques són programats en llibreries de Bioconductor, de manera que aquest software representa una de les eines més avançades per a l'anàlisi estadística de dades d'aquest tipus.\nEl projecte R GNU L'R és un llenguatge de programació gratuït per a la computació estadística.\nLa comunitat de la distribució Debian GNU/Linux, que atempta montar les llibreries de Bioconductor de forma automatitzada Arxivat 2007-08-11 a Wayback Machine. per a la seva distribució. BioKnoppix Arxivat 2005-11-24 a Wayback Machine. i Quantian són projectes que estenen Knoppix i que han contribuït CDs d'instal·lació per a Debian GNU/Linux.\nObtingut de «https://ca.wikipedia.org/w/index.php?title=Bioconductor&oldid=26338262»


Enguany se celebrarà a Menorca la segona edició del Congrés d’Ornitologia de les Terres de Parla Catalana (COTPC), trobada en la qual es presentarà la feina dels diferents investigadors, grups ornitològics i entitats arreu d’aquest territori. El fil conductor del 2n COTPC són els ocells marins, als quals es dedicarà una atenció especial.\nL’organització va a càrrec d’entitats sense ànim de lucre vinculades a les terres de parla catalana: el GOB Mallorca, l’Institut Català d’Ornitologia, el Grup AU de Castelló, la Societat Valenciana d’Ornitologia, el Groupe Ornithologique du Roussillon, el Centre d’Estudis de la Neu i la Muntanya d’Andorra i la Societat Ornitològica de Menorca. Aquesta segona edició, a més, compta amb la col·laboració del Consell Insular de Menorca a través de l’Agència Menorca Reserva de Biosfera i el patrocini de l’Ajuntament de Maó i la Fundació per a la Preservació de Menorca.\nLa qualitat de les contribucions del congrés estarà avalada per un comitè científic presidit per Miguel McMinn, de la Universitat de les Illes Balears, i integrat per una nodrida representació de diferents institucions universitàries i d’investigació del país.\nLes inscripcions están obertes des d’aquest mes d’abril i tota la informació sobre el congrés està disponible a la pàgina web https://cotpc.org/.\nDates: 10, 11 i 12 d'octubre de 2020\nLloc: Illa del Llatzeret, Maó, Menorca\nContacte comitè organitzador: congresornitologia@menorcasom.org


Impressionant vila minimalista en venda a Cala Molí, Eivissa | Oi REALTOR\nImpressionant vila minimalista en venda a Cala Molí, Eivissa\n2.850.000 € 6 Habitacions, 5 Bany, Construïts 402 m2\nREF 03155, 6 hab., 5 Bany, Construïts 402 m2\nEspectacular vila minimalista en venda amb vistes al mar a la costa oest d’Eivissa, a Cala Molí. Aquesta moderna vila es va construir al costat d’un impressionant penya-segat.\nLa vila compta amb les millors qualitats i acabats del mercat, ofereix una arquitectura contemporània i un disseny molt innovador. Formada per sis habitacions, sis banys i una sala d’estar amb menjador molt oberta. La cuina és de disseny i està totalment equipada. A través dels grans finestrals del saló central es pot gaudir d’unes magnífiques vistes a la piscina i als voltants.\nL’accés a la vila de luxe és a través d’una porta automàtica i un gran camí de formigó que condueix a la vila. Els jardins compten amb sistemes de reg automàtic i precioses zones de descans.\nLa propietat està equipada per a oferir el màxim confort, calefacció per sòl radiant, TV via satèl.lit, sistema de domòtica, instal.lació de fil musical, alarma, aire condicionat fred/calor i ADSL.\nTerreny: 1730 m2\nHola, m'interessa aquest immoble i desitjo més informació, Gràcies !. REF: 03155


Els Sopars Lírics al Restaurant 7 Portes arriben a la vuitena temporada - Revista Musical Catalana\nEls Sopars Lírics al Restaurant 7 Portes arriben a la vuitena temporada\nLa fórmula d’èxit de maridar gastronomia i lírica practicada pel barceloní Restaurant 7 Portes inicia la vuitena temporada amb sis sopars concert, el primer dels quals serà protagonitzat pel tenor Samuel Peláez el proper dijous 24 d’octubre, que en farà el número 52.\nEls Sopars Lírics s’han consolidat com una de les activitats referents a Barcelona en la promoció de joves cantants lírics d’òpera, amb més de 50 sopars concert que han donat l’oportunitat a joves cantants de presentar-se en públic, i també cantants no habituals en les programacions. Uns sopars concert que han reunit més de 2.500 comensals; “Hem omplert un Liceu”, diu orgullós Roger Alier, director artístic del cicle al costat de Jordi Maddaleno. “Volem divulgar l’òpera i animar la gent perquè vagi a l’òpera”, diu Roger Alier, que amb Jordi Maddaleno són els encarregats d’introduir les obres que s’interpretaran, escollides lliurement pels cantants. “Estem molt contents i orgullosos d’aquesta col·laboració”. La complicitat i els interessos comuns d’Alier i Maddaleno, al costat de l’aposta per la cultura del Restaurant 7 Portes, fan dels Sopars Lírics una proposta d’una inqüestionable proximitat entre públic i artista.\nAquesta temporada 2019-20 seran sis joves: el tenor Samuel Peláez (24 d’octubre), el baríton Jan Antem (28 de novembre), la mezzosoprano Anna Gomà (23 de gener), el contratenor Mikel Uskola (5 de març), el guanyador o guanyadora del Premi 7 Portes del Concurs de Cant Josep Palet de Martorell (7 de maig) i la soprano Tabita Martínez (18 de juny).\nAl llarg d’aquests anys hi han participat, als Sopars Lírics, cantants avui dia en plena carrera ascendent, com ara les sopranos Sara Blanch i Mercedes Gancedo, ambdues participants a la primera edició (2013), o també les joves sopranos Serena Sáenz (2014) o Elionor Martínez (Premi 7 Portes a la 3a edició del Concurs Josep Palet de Martorell, 2019), la mezzosoprano Helena Ressureiçao (2018), el baríton Josep-Ramon Olivé (2015) o Carles Pachón (2016), el tenor César Cortés (Premi 7 Portes al 1r Concurs de Cant Josep Palet de Martorell, 2017), el baix Gerard Farreras (2018) i fins i tot contratenors, com Víctor Jiménez (2016) o Hugo Bolívar (2017). Cal destacar també la tasca i el bon ofici de Josep Buforn, pianista acompanyant dels cantants. També hi han col·laborat cantants de carrera consolidada, com David Alegret, Carlos Daza o Maribel Ortega. La soprano Eugènia Montenegro va protagonitzar el primer Sopar Líric, el gener del 2013, coincidint amb l’any del bicentenari del naixement de Richard Wagner i Giuseppe Verdi.\nReferent de l’alta gastronomia a la Ciutat Comtal, al llarg dels 183 anys d’història el Restaurant 7 Portes ha acollit nombroses activitats culturals i artístiques. Ha estat punt de trobada de figures com ara Pablo Picasso, Joan Miró, Rafael Alberti, Federico García Lorca, Salvador Dalí i altres artistes internacionals destacats; les seves parets són testimoni gràfic i fotogràfic de veus i opinions en molts àmbits diferents. El Restaurant acull de manera permanent una sèrie de tertúlies amb persones de diversos àmbits de la societat. També col·labora amb esdeveniments i festivals artístics, com és el cas de BCN Clàssics i el Concurs Internacional de Música Maria Canals de Barcelona, entre d’altres. Igualment, cal destacar la “Col·lecció 7 Portes de Receptaris Històrics de Cuina Catalana”, que estudia i publica els receptaris més significatius de la cuina del país des del segle XIV fins a l’actualitat i dels quals ja s’han publicat quatre volums.\nEls sopars concert tindran lloc en dijous. Més informació i reserves en aquest enllaç.\nImatge destacada: (d’esquerra a dreta) Jordi Maddaleno i Roger Alier, directors artístics dels Sopars Lírics, i Francesc Solé Parellada, president del Restaurant 7 Portes.


POLÍTICA - 18/03/2020 12:03 / ACN / Redacció\nVÍDEO Espanyolada posant en risc la ciutadania: Detingut a Manresa per amenaçar amb un ganivet\nUn manresà de 49 anys ha estat detingut per la Policia Local de Manresa després d'amenaçar vianants amb un ganivet de grans dimensions. Els fets van tenir lloc aquest dimarts, a les vuit del vespre, al carrer Gaudí. Diversos veïns van informar la policia, que hi va enviar diverses patrulles.\nFOTO: Ganivet intervingut per la Policia\nEn arribar, els agents van veure l'home amb el ganivet que, seguint les ordres dels agents, el va llançar a terra. Més tard el van reduir i detenir. El ganivet intervingut mesurava 20,5 centímetres de fulla i de 33,5 de llargada. Després de prendre declaració als testimonis, que van confirmar que estava amenaçant a la gent, el van arrestar per un presumpte delicte d'amenaces amb arma blanca.\nTal com us hem EXPLICAT AQUI, a les Borges Blanques, dos marroquins van ser detinguts quan robaven en diferents establiments, aprofitant l'estat d'alarma. Creien que hi hauria menys vigilància policial.\nParaules clau: GANIVET